cyanic-selkie/wikianc huggingface dataset:
ಸೋಮನಾಥ ದೇವಸ್ಥಾನ, ಸೋಮೇಶ್ವರ
ಪರಂಪರಾಗತ ಐತಿಹ್ಯ
ಹಿಂದೆ ಗುರ್ಜರ ದೇಶವನ್ನಾಳುತ್ತಿದ್ದ ವೀರಬಾಹು ಎಂಬ ರಾಜನು ತಾನು ಮಾಡಿದ ತಪ್ಪಿಗಾಗಿತನ್ನ ಕೈಗಳನ್ನು ಕತ್ತರಿಸಿಕೊಂಡು, ಬಂಗಾರದ ಕೃತಕ ಕೈಗಳನ್ನು ಹೊಂದಿ ಕನಕಬಾಹು ಎಂಬ ಹೆಸರು ಹೊಂದಿದ್ದ ಈತ ಕ್ಷೇತ್ರ ಸಂದರ್ಶನಾರ್ಥವಾಗಿ ಹಡಗಿನಲ್ಲಿ ಹೊರಟಿದ್ದಾಗ, ಬಿರುಗಾಳಿಯ ರಭಸಕ್ಕೆ ಸಿಲುಕಿ ಹಡಗು ಒಡೆದು ಹೋದಾಗ, ಹಡಗಿನ ಹಲಗೆಯೊಂದರ ಸಹಾಯದಿಂದ ಸೋಮೇಶ್ವರದ ರುದ್ರಪಾದ ಎಂಬ ಬಂಡೆಕಲ್ಲಿನ ಬಳಿಯಿರುವ ಕೆರೆಗೆ ಬಂದು ಬಿದ್ದನಂತೆ. ಆ ಸಮಯದಲ್ಲಿ ಅಲ್ಲಯೇ ಪಕ್ಕದಲ್ಲಿದ್ದ ರುದ್ರಶಿಲೆಯ ಬಳಿ ಹಸು ಮತ್ತು ಹುಲಿಯೊಂದು ಆಟವಾಡುತ್ತಿದ್ದುದನ್ನು ಕಂಡು ಆಶ್ಚರ್ಯಗೊಂಡು ಈ ಸ್ಥಳ ಅತ್ಯಂತ ಕಾರ್ಣಿಕ ಸ್ಥಳವೆಂದು ಆತನಿಗೆ ಭಾಸವಾಯಿತು.ಅಲ್ಲಿಯೇ ಸ್ವಲ್ಪದೂರದಲ್ಲಿ ಅಶ್ವತ್ಥಕಟ್ಟೆಯಿತ್ತು, ಅಲ್ಲಿ ಅರಸನು ವಿಶ್ರಾಂತಿಗೆಂದು ನಿದ್ದೆ ಮಾಡಿದಾಗ ಆತನಿಗೆ ‘ಅಲ್ಲಿ ಮೇಲೆ ಪೊದೆಯಲ್ಲಿ ಒಂದು ಶಿವಲಿಂಗ ಇದ್ದು, ಅದನ್ನು ಶೋಧಿಸಿ ದೇವಸ್ಥಾನ ಕಟ್ಟಿದರೆ ನಿನ್ನತುಂಡಾದ ಕೈ ಮತ್ತೆ ಮೊದಲಿನಂತಾಗುತ್ತದೆ’ ಎಂಬ ಅಶರೀರ ವಾಣಿಯೊಂದು ಕನಸಲ್ಲಿ ಕೇಳಿಸುತ್ತದೆ. ಹಾಗೆ ಶೋಧಿಸಿದಾಗ, ಪೊದರುಗಳ ನಡುವೆ ಶಿವಲಿಂಗ ಕಾಣಿಸಿತಂತೆ. ನಂತರ ಊರವರನ್ನು ಸೇರಿಸಿ ಅವರ ಸಹಕಾರದಿಂದ ಆ ಶಿವಲಿಂಗಕ್ಕೊಂದು ಗುಡಿ ಕಟ್ಟಿಸಿ ಪೂಜಾ ಕೈಂಕರ್ಯಗಳನ್ನು ನೆರವೇರಿಸಿದನಂತೆ. ಅರಸನಿಗೆ ಚಿನ್ನದ ಕೈಗಳ ಬದಲಾಗಿ ನಿಜವಾದ ಕೈಗಳೇ ಮೂಡಿದವಂತೆ. ಅನಂತರ ಕೋಟೆಯ ರೂಪದಲ್ಲಿ ದೇವಸ್ಥಾನವನ್ನು ರಚಿಸಿ ಪಕ್ಕದಲ್ಲಿಯೇ ಅರಮನೆ ಸ್ಥಾಪಿಸಿ ವೈಭವದಿಂದ ಪೂಜೆ, ಉತ್ಸವ ನಡೆಸಿಕೊಂಡು ಬರುತ್ತಿದ್ದನೆಂಬುದು ಇಲ್ಲಿನ ಪರಂಪರಾಗತ ಐತಿಹ್ಯ.
ಮಹಾಭಾರತದ ಉಲ್ಲೇಖ
ದ್ರೌಪದಿ ಸ್ವಯಂವರಕ್ಕಿಂತ ಮೊದಲು ಪಾಂಡವರು ಅರಗಿನ ಮನೆಯನ್ನು ಸುಟ್ಟು, ಬ್ರಾಹ್ಮಣವೇಷದಿಂದ ಹೊರಹೊರಟು ತಲೆಮರೆಸಿಕೊಂಡಿದ್ದಾಗ, ಬಕಾಸುರ ವಧೆಗಿಂತ ಮೊದಲು ಈ ಊರಿಗೆ ಬಂದಿದ್ದರೆಂಬ ವದಂತಿಯಿದೆ. ಹಾಗೆಯೇ ಈ ರುದ್ರಪಾದಕ್ಷೇತ್ರದ ಸಮುದ್ರದ ಸ್ನಾನಘಟ್ಟದಲ್ಲಿ ತೀರ್ಥಸ್ನಾನ ಮಾಡಿದ ಮೇಲೆ ತಣ್ಣೀರಲ್ಲಿ ಸ್ನಾನ ಮಾಡುವುದಕ್ಕಾಗಿ ಅಲ್ಲೇ ಇದ್ದ ಸಣ್ಣದಾಗಿದ್ದ ಕೆರೆಯನ್ನು ಭೀಮನು ತನ್ನ ಗದೆಯನ್ನೇ ನೆಲಕ್ಕೆ ಬಡೆದು ದೊಡ್ಡದಾಗಿಸಿದನೆಂದು ಹೇಳುತ್ತಾರೆ. ಆದ್ದರಿಂದ ವಿಶಾಲವಾದ ಈ ಕೆರೆಗೆ ‘ಗದಾತೀರ್ಥ’ವೆಂದು ಹೆಸರು ಬಂದಿದೆ. ಹೀಗೆ ಈ ಕ್ಷೇತ್ರಕ್ಕೆ ರಾಮಾಯಣ ಹಾಗೂ ಮಹಾಭಾರತದ ಉಲ್ಲೇಖವೂ ಇರುವುದರಿಂದ ಈ ಕ್ಷೇತ್ರದ ಪ್ರಾಚೀನತೆಯನ್ನು ಹೆಚ್ಚಿಸಿದೆ.
ಕ್ಷೇತ್ರ ಪರಿಚಯ
ಕೈಲಾಸ ಶಿಖರವಾಸಿಯಾದ ಶಿವನ ಮಂದಿರವು ಎಲ್ಲಾ ಕಡೆ ಎತ್ತರದಲ್ಲಿಯೇ ಇರುವಂತೆ ಇಲ್ಲಿಯೂ ಕೂಡ ಎತ್ತರವಾದ ಬಂಡೆಕಲ್ಲಿನ ಮೇಲೆ ನೆಲೆಸಿದೆ. ಸಮುದ್ರ ತೀರದಲ್ಲಿ ಎತ್ತರವಾದ ಸ್ಥಳದಲ್ಲಿ ಸುತ್ತಲು ಬಂಡೆಕಲ್ಲುಗಳ ನೆಲಗಟ್ಟಿನ ಮೇಲೆ ಶ್ರೀ ಸೋಮನಾಥದೇವರ ಶಿಲಾಮಯ ಸುಂದರ ಮಂದಿರವು ಭದ್ರವಾಗಿ ಕೋಟೆಯ ಆಕಾರದಲ್ಲಿ ನೆಲೆನಿಂತಿದೆ. ಸೋಮನಾಥ ದೇವಸ್ಥಾನದ ಸ್ಥಾಪನೆಯು ಕ್ರಿ.ಶ. 10ನೇ ಶತಕದ ಮೊದಲೇ ಆಗಿರಬಹುದು. ಇತಿಹಾಸ ಸಂಶೋಧಕರು ಇಲ್ಲಿಯ ಪ್ರಾಚೀನತೆಯ ಬಗ್ಗೆ ಸಂಶೋಧನೆ ನಡೆಸುವ ತನಕ ಇಲ್ಲಿಯ ಸ್ಥಳ ಪುರಾಣ, ನಡವಳಿಕೆ, ಆಚಾರ ವಿಚಾರದಲ್ಲಿ ದಂತಕಥೆಗಳನ್ನೇ ನಂಬಬೇಕಾಗುವುದು. ಈ ದೇವಾಲಯವು ಎತ್ತರದ ಶಿಲೆಯ ಮೇಲೆ ಸ್ಥಾಪನೆಯಾಗಿದೆ. ಅಲ್ಲದೆ ಸಮುದ್ರದ ಕೆಳಗೆಶಿಲೆಯ ಬದಿಯಲ್ಲಿ 2 ಗುಹೆಗಳಿವೆ. ದೇವಾಲಯದ ಎದುರು ಸುಮಾರು 6 ಅಡಿ ಎತ್ತರದ ಚೌಕಾಕಾರದ ಕಲ್ಲಿನ ಪ್ರಧಾನ ಪೀಠವು ಕಾಣಸಿಗುತ್ತದೆ. ಪೀಠದ ಶಿಲ್ಪ ಶೈಲಿಯು 10ನೇ ಶತಕದ್ದಿರಬೇಕೆಂದು ತೋರುತ್ತದೆ. ದೇವಸ್ಥಾನದ ಒಳಗೆ ಅಂಗಣದಲ್ಲಿ ಬಲಭಾಗದ ಪೌಳಿಯಲ್ಲಿ ಸಪ್ತಮಾತೃಕಾ ವಿಗ್ರಹಗಳನ್ನು ಕಾಣಬಹುದು. ಅದರಲ್ಲಿರುವ ವಿಗ್ರಹಗಳು ಶಿಲಾಮೂರ್ತಿಗಳಾಗಿದ್ದು, ಶಿಲ್ಪ ಶೈಲಿಯು ಕ್ರಿ.ಶ.10ನೇ ಶತಕದ ಸುಮಾರಿಗೆ ನಿರ್ಮಿಸಿರುವಂತೆ ತೋರುತ್ತದೆ. ಪ್ರತಿಯೊಂದು ಬಿಂಬವು 1-2 ಅಡಿಗಳಷ್ಟು ಎತ್ತರವಿದ್ದು, ಲಲಿತಾಸನದಲ್ಲಿದೆ. ಸೋಮನಾಥದೇವಾಲಯದ ಮೂಲಸ್ಥಾನ ದೇವತೆಯು ಈಶ್ವರ ಸೋಮನಾಥ ಲಿಂಗವನ್ನೊಳಗೊಂಡು, ಗರ್ಭಗೃಹವು ಚೌಕಾಕಾರದ ಒಂದು ಗುಡಿಯಾಗಿದೆ. ಲಿಂಗದ ಎಡ ಮತ್ತು ಬಲ ಭಾಗ ಪೀಠದಲ್ಲಿ ಶಿವ, ಪಾರ್ವತಿ, ಬಲಿಮೂರ್ತಿಗಳಿವೆ. ಸಾಂಪ್ರದಾಯಿಕವಾಗಿ ಒಂದು ಕತ್ತಲೆ ಪ್ರದಕ್ಷಿಣೆ ಪಥವಿದೆ. ದ್ವಾರದಲ್ಲಿ ಮೇಲೆ ಎದುರು ಎರಡು ಬದಿಯಲ್ಲಿ ಮರದಲ್ಲಿ ಕೆತ್ತಿದ ದ್ವಾರಪಾಲಕರ ವಿಗ್ರಹ ಇದೆ. ಗರ್ಭಗುಡಿಯ ದ್ವಾರದಲ್ಲಿಯ ಆನೆಕಲ್ಲುಗಳು ಆನೆಯ ಮುಖದ ಮತ್ತು ಮುಮದಣೆರಡು ಕಾಲುಗಳ ಶಿಲ್ಪವನ್ನೊಳಗೊಂಡಿದೆ. ಈ ದೇವಾಲಯವಿರುವ ಪ್ರದೇಶವು ಕೋಟೆಯಿಂದ ಆವರಿಸಲ್ಪಟ್ಟಿರುತ್ತದೆ. ಇತಿಹಾಸದಲ್ಲಿ ಚಿರಸ್ಥಾಯಿಯಾಗಿರುವ ಉಳ್ಳಾಲದ ರಾಣಿ ಅಬ್ಬಕ್ಕ ಸೋಮನಾಥ ದೇವರ ಅನನ್ಯ ಭಕ್ತಳಾಗಿದ್ದಲ್ಲದೆ, ಈ ದೇವಸ್ಥಾನಕ್ಕೆ ಬೆಳ್ಳಿಯ ಜಲದ್ರೋಣಿಯೋದನ್ನು ಭಕ್ತಿಯಿಂದ ಅರ್ಪಿಸಿದ್ದಳು, ಅದು ಈಗಲೂ ಈ ಕ್ಷೇತ್ರದಲ್ಲಿ ಕಾಣಸಿಗುತ್ತದೆ.
ದೇವಸ್ಥಾನದ ಆಸು-ಪಾಸಿನಲ್ಲಿ
ನಾಗಬನ:ಸೋಮನಾಥ ದೇವಸ್ಥಾನದ ಆಗ್ನೇಯ ದಿಕ್ಕಿನಲ್ಲಿ ನಾಗಬನವಿದೆ. ಅದರ ವೈಶಿಷ್ಟ್ಯವೆಂದರೆ ಅಲ್ಲಿರುವ ವಿಶಾಲವಾದ ಹಿರಿದಾದ ಬಂಡೆಒಡೆದು ನಾಗಹೆಡೆಯಂತೆ ಕಾಣುವ ಉದ್ಭವ ನಾಗಶಿಲೆಯನ್ನು ನೋಡಬಹುದಾಗಿದೆ. ಎಲ್ಲಾ ಕಡೆ ಶಿಲ್ಪಿಯಿಂದ ರಚಿತವಾದ ನಾಗನ ಕಲ್ಲನ್ನು ಪೂಜಿಸುವುದಾದರೆ, ಇಲ್ಲಿ ಪ್ರಾಕೃತಿಕವಾಗಿ ಸೃಷ್ಟಿಯಾದ ದೊಡ್ಡ ನಾಗನ ಕಲ್ಲನ್ನು ಪೂಜಿಸಲಾಗುತ್ತದೆ. ಇದೊಂದು ಪ್ರೇಕ್ಷಣೀಯವಾದ ನಾಗಶಿಲೆಯಾಗಿದ್ದು, ಇಲ್ಲಿ ಪ್ರತೀ ವರ್ಷವೂ ನಾಗರಪಂಚಮಿಯಂದು ಭಕ್ತಾದಿಗಳು ತಂದ ಹಾಲನ್ನೆರೆದು ವಿಶೇಷವಾಗಿ ಪೂಜಿಸಲಾಗುತ್ತದೆ. ಸದ್ದುಗದ್ದಲವಿಲ್ಲದೇ ಮನಃಶಾಂತಿ ನೀಡುವ ಈ ಸ್ಥಳ ನೋಡಲು ಮನಮೋಹಕವಾಗಿದೆ.ಈ ನಾಗಬನದ ಹಿಂಬದಿಯಲ್ಲಿ ಹೂವಿನ ಕೊಪ್ಪಲವಿದೆ. ಮೊದಲೆಲ್ಲಾ ದೇವರಿಗೆ ಬೇಕಾದ ಹೂಗಳನ್ನು ಅಲ್ಲಿಯೇ ನೆಟ್ಟು ಬೆಳೆಸುತ್ತಿದ್ದರು. ಅಲ್ಲದೆ ಇದರ ಬದಿಯಲ್ಲಿ ಒಂದು ಸುಂದರವಾದ ಕೆರೆಯಿದೆ. ಅದರಲ್ಲಿ ಹಿಂದೆ ರಾಣಿಯವರು ಸ್ನಾನ ಮಾಡುತ್ತಿದ್ದರು ಎಂದು ತಿಳಿದುಬರುತ್ತದೆ. ಆದಿಶಕ್ತಿ ಪಂಚದುರ್ಗೆಯರ ಗುಡಿ: ದೇವಸ್ಥಾನದ ಪ್ರವೇಶದ್ವಾರದ ಬಳಿಯೇ ಇರುವ ಪಂಚದುರ್ಗೆಯರ ಗುಡಿಯ ಮುಂಬಾಗದಿಂದಲೇ ಮೆಟ್ಟಿಲುಗಳನ್ನೇರಿ ಸೋಮನಾಥನ ದರ್ಶನಕ್ಕೆ ತೆರಳಬೇಕಾಗುತ್ತದೆ. ಮೂಲದುರ್ಗಾ, ಜಲದುರ್ಗಾ, ಅಗ್ನಿದುರ್ಗಾ, ವನದುರ್ಗಾ, ಆಗ್ರದುರ್ಗಾ ಎಂಬ ಪಂಚದುರ್ಗೆಯರು ಇಲ್ಲಿ ವಾಸವಾಗಿದ್ದಾರೆ ಎಂಬುವುದು ನಂಬಿಕೆ. ಶ್ರೀ ಪಂಚದುರ್ಗಿ ಅಮ್ಮನವರಿಗೆ ನವರಾತ್ರಿಯ 9 ದಿನಗಳ ಪೂಜೆಯು ಮತ್ತು ನಿತ್ಯ ಪ್ರಥಮ ನೈವೇದ್ಯ ಪೂಜೆಯಾದ ಬಳಿಕ ಸೋಮನಾಥದೇವರಿಗೆ ಪೂಜೆ ಸಲ್ಲುವುದು ಇಲ್ಲಿನ ವಿಶೇಷವಾಗಿದೆ. ಅರಸುಕಟ್ಟೆ: ಇಲ್ಲಿಅಶ್ವತ್ಥ ಮರವಿರುವ ಕಟ್ಟೆಯಿದ್ದು, ಅರಸನು ವಿಶ್ರಾಂತಿಗಾಗಿ ಇಲ್ಲಿಯೇ ಮಲಗಿದ್ದ ಕಾರಣ ಈ ಸ್ಥಳಕ್ಕೆ ಅರಸುಕಟ್ಟೆಯೆಂಬ ಹೆಸರು ಬಂದಿದೆ. ನಾಗಬನದ ಬಲಭಾಗದಲ್ಲಿ ಬೃಹತ್‍ ಅಶ್ವತ್ಥ ಮರವನ್ನು ಕಾಣಬಹುದಾಗಿದೆ. ಗದಾತೀರ್ಥಕೆರೆ: ದೇವಸ್ಥಾನ ಉತ್ತರ ದಿಕ್ಕಿನಲ್ಲಿ ಕೆಳಗೆ ವಿಶಾಲವಾದ ಕೊಳವಿದೆ. ಸಮುದ್ರಕ್ಕೆ ತೀರಾ ಸಮೀಪವಿದ್ದರೂ ಇದರ ನೀರಿಗೆ ಉಪ್ಪಿನ ರುಚಿ ಸೋಕಿಲ್ಲ. ಭೀಮನ ಗದೆಯ ತುದಿಯಿಂದ ಈ ಕೆರೆ ರೂಪುಗೊಂಡಿತ್ತೆಂಬ ಇತಿಹಾಸವಿದೆ. ಹಿಂದೆ ಬಹಳ ಆಳವಾಗಿದ್ದ ಕೆರೆಯಲ್ಲಿ ತಾವರೆಯ ಬಳ್ಳಿ ಹಬ್ಬಿಕೊಂಡಿತ್ತು. ಈಗ ಈ ಕೆರೆಯ ದುರಸ್ಥಿ ಕಾರ್ಯ ಕೈಗೊಂಡು ಸಮುದ್ರತೀರದ ಬಳಿಯ ಕೆರೆಯು ಪ್ರೇಕ್ಷಕರನ್ನು ಸೆಳೆಯುತ್ತಿದೆ.
ನಾಲ್ಕು ದೇವರುಗಳ ಗುಡಿ
ದೇವಸ್ಥಾನದ ಹೊರ ಅಂಗಣದಲ್ಲಿ ಸುತ್ತಲೂ ನಾಲ್ಕು ದೇವರುಗಳ ಗುಡಿಗಳನ್ನು ಕಾಣಬಹುದಾಗಿದೆ.
ಉಲ್ಲೇಖಗಳು
ವರ್ಗ:ದೇವಾಲಯಗಳು
ತುಳಸಿಗೇರಿಯ ಹನುಮಪ್ಪನ ಜಾತ್ರೆ
ಗ್ರಾಮೀಣ ಪ್ರದೇಶದಲ್ಲಿ ಊರ ದೇವರ ಜಾತ್ರೆ ಎಂದರೆ ಅಲ್ಲೊಂದು ವಿಶೇಷ ಇದ್ದೇ ಇರುತ್ತದೆ. ಆ ವಿಶೇಷತೆಯ ಹಿಂದೆ ಅನಾದಿ ಕಾಲದಿಂದಲೂ ನಡೆದು ಬಂದಿರುವ ಸಂಸ್ಕಾರ ಹಾಗೂ ಸಂಸ್ಕøತಿಗಳು ಅಲ್ಲಿ ನಡೆಯುವ ಆಚರಣೆಗಳ ಮೂಲಕ ಅನಾವರಣಗೊಳ್ಳುತ್ತವೆ ಎಂಬುದಕ್ಕೆ ಬಾಗಲಕೋಟೆ ಜಿಲ್ಲೆ ತುಳಸಿಗೇರಿಯಲ್ಲಿ ನಡೆಯುವ ಓಕಳಿ ಹಬ್ಬವೇ ಸಾಕ್ಷಿ.
ಭಕ್ತರ ಸಮೂಹದ ಆರಾಧ್ಯ ದೇವರು:
ತುಳಸಿಗೇರಿ ಗ್ರಾಮದ ಆಂಜನೇಯ ದೇವರಿಗೆ ಬಾಗಲಕೋಟೆ ಸೇರಿದಂತೆ ಸುತ್ತಲಿನ ವಿವಿಧ ಜಿಲ್ಲೆಗಳಲ್ಲಿ ಅಪಾರ ಪ್ರಮಾಣದ ಭಕ್ತರು ಇದ್ದಾರೆ. ವರ್ಷಕ್ಕೊಮ್ಮೆ ನಡೆಯುವ ಈ ಜಾತ್ರೆಗೆ ಯಾವುದೇ ಪ್ರದೇಶದಲ್ಲಿರಲಿ ತಪ್ಪದೆ ಬಂದು ಆಂಜನೇಯನ ಬಣ್ಣದ ಹೊಂಡದಲ್ಲಿ ಮಿಂದು ಓಕಳಿಯಾಡುವುದು ಹಿಂದಿನಿಂದಲೂ ನಡೆದುಕೊಂಡು ಬಂದಿರುವ ಸಂಪ್ರದಾಯ.
ಅಷ್ಟೆ ಏಕೆ ರಾಜಕೀಯ ವ್ಯಕ್ತಿಗಳು ಚುನಾವಣೆಯಲ್ಲಿ ನಾಮಪತ್ರ ಸಲ್ಲಿಸುವ ಸಮಯದಲ್ಲಿ, ರೈತರು ಬಿತ್ತನೆ ಆರಂಭಿಸುವಾಗ, ಮಳೆಯ ಮುನ್ಸೂಚನೆ, ಬೆಳೆ ಕೊಯ್ಲು, ವಯಸ್ಸಿಗೆ ಬಂದ ಮಕ್ಕಳಿಗೆ ಮದುವೆ ಮಾಡುವ ಸಮಯ, ಗಂಡನ ಮನೆಗೆ ಮಗಳನ್ನು ಕಳಿಸಲು, ಹೊಸ ಮನೆಗೆ ಪಾಯ ತೋಡಲು, ರೋಗ ರುಜಿನಗಳಿಗೆ... ಹೀಗೆ ಎಲ್ಲ ಶುಭ ಮುಹೂರ್ತಗಳಿಗೆ, ತಮ್ಮೆಲ್ಲ ಕಷ್ಟ ಕಾರ್ಪಣ್ಯಗಳಿಗೆ ಭಕ್ತರು ಈ ಆಂಜನೇಯನ ಮೊರೆ ಹೋಗುತ್ತಾರೆ. ದೂರ ದೂರದಿಂದ ಇಲ್ಲಿಗೆ ಬರುವ ಭಕ್ತರು ಅರ್ಚಕರ ಮೂಲಕ ದೇವರ ಮೂರ್ತಿಗೆ ಕೌಲು (ಹೂವು) ಕಟ್ಟುವುದರ ಮೂಲಕ ಬೇಡಿಕೊಳ್ಳುತ್ತಾರೆ. ಆಂಜನೇಯ ತನ್ನ ಬಲಭಾಗದಿಂದ ಹೂವು ಉದುರಿಸುವುದರ ಮೂಲಕ ಭಕ್ತರಿಗೆ ವರ ನೀಡಿದರೆ ಅದು ಶುಭಶಕುನ ಎಂದು ಎಡಭಾಗದಿಂದ ನೀಡಿದರೆ ಅದು ಅಪಶಕುನ ಎಂದು ತಿಳಿದುಕೊಳ್ಳುತ್ತಾರೆ. ಅಪಶಕುನ ಬಂದರೆ ದೇವರಿಗೆ ಹರಕೆ ಹೊರುವುದರ ಮೂಲಕ ಮತ್ತೆ ಕೌಲು ಕಟ್ಟಿ ಆಂಜನೆಯಯನಿಂದ ವರ ಪಡೆದುಕೊಳ್ಳುವುದು ಇಲ್ಲಿನ ಸಂಪ್ರದಾಯವಾಗಿದೆ. ಈ ಎಲ್ಲ ಕಾರಣಗಳಿಂದ ಭಕ್ತರು ಈ ದೇವಸ್ಥಾನಕ್ಕೆ ಬರುವುದರಿಂದ ವರ್ಷದ ಎಲ್ಲ ದಿನಗಳಲ್ಲೂ ಈ ದೇವಸ್ಥಾನ ಜನರಿಂದ ತುಂಬಿ ತುಳುಕುತ್ತಿರುತ್ತದೆ.
ಓಕಳಿ ಹಿಂದೆ ಕಠಿಣ ಸಂಪ್ರದಾಯ:
ಈ ಗ್ರಾಮಸ್ಥರು ಆಚರಿಸುತ್ತಿರುವ ಓಕಳಿ ಹಬ್ಬಕ್ಕೆ ಸುಮಾರು 400 ವರ್ಷಗಳ ಇತಿಹಾಸವಿದೆ. ಮೊದಲು ಐದು ವರ್ಷಗಳಿಗೊಮ್ಮೆ ಆಚರಿಸುತ್ತಿದ್ದ ಮಾರುತೇಶ್ವರ ಓಕಳಿ ಆಚರಣೆಯನ್ನು ನಂತರದ ದಿನಗಳಲ್ಲಿ ಮೂರು ವರ್ಷಕ್ಕೊಮ್ಮೆ, ಕಳೆದ 10 ವರ್ಷದಿಂದ ವರ್ಷಕ್ಕೊಮ್ಮೆ ಆಚರಿಸುತ್ತಿದ್ದಾರೆ.
ಓಕಳಿ ಆಚರಿಸಿದ ವರ್ಷ ಕಟ್ಟುನಿಟ್ಟಾದ ನಿಯಮಗಳನ್ನು ಆ ಗ್ರಾಮಸ್ಥರು ಪಾಲಿಸಬೇಕು ಎಂಬುದು ಅನಾದಿ ಕಾಲದಿಂದಲೂ ನಡೆದು ಬಂದ ಸಂಪ್ರದಾಯವಾಗಿದೆ. ಅಂದ ಹಾಗೆ ಆಂಜನೇಯಸ್ವಾಮಿಯ ಜಾತ್ರೆಯ ಆರಂಭದಲ್ಲಿ ನಡೆಯುವ ಓಕಳಿ ಹಬ್ಬದ ಬಳಿಕ ಗ್ರಾಮದಲ್ಲಿ ಆರು ತಿಂಗಳವರೆಗೆ ಗಂಡು ಮಕ್ಕಳಿಗೆ ಮದುವೆ ಮಾಡುವಂತಿಲ್ಲ, ಮನೆಗಳಿಗೆ ಸುಣ್ಣ- ಬಣ್ಣ ಬಳಿಯುವಂತಿಲ್ಲ, ಕಾರಹುಣ್ಣಿಮೆ ಆಚರಣೆ ಮಾಡುವಂತಿಲ್ಲ, ಜಾನುವಾರುಗಳನ್ನು ಶೃಂಗರಿಸುವಂತೆ ಇಲ್ಲ, ಮನೆಗೆ ಪೊರಕೆ ತರುವಂತೆಯೂ ಇಲ್ಲ. ಒಟ್ಟಾರೆ ಗ್ರಾಮಸ್ಥರು ಯಾವ ಶುಭ ಕಾರ್ಯಗಳೂ ಮಾಡುವಂತಿಲ್ಲ. ಇದೇನು ವಿಚಿತ್ರ ಸಂಪ್ರದಾಯ ಅಂತ ಹುಬ್ಬೇರಿಸಿಬೇಡಿ ಇದು ಈ ಗ್ರಾಮದ ಮಾರುತೇಶ್ವರ ಓಕಳಿ ಸಂಭ್ರಮದ ಹಿಂದೆ ಅಡಗಿರುವ ಸೋಜಿಗ ಸಮಾಚಾರ. ಒಂದು ವೇಳೆ ಸಂಪ್ರದಾಯ ಮುರಿದರೆ ತೊಂದರೆ ಎದುರಾಗುತ್ತದೆ ಎಂಬುದು ಅವರ  ಬಲವಾದ ನಂಬಿಕೆ. ನಿಯಮಗಳು ಕಠಿಣವೆನಿಸಿದರೂ ಸ್ಥಳೀಯರಿಗೆ ಅವೆಲ್ಲ ಸಾಮಾನ್ಯವಾಗಿವೆ. ಆದರೆ ಹೆಣ್ಣು ಮಕ್ಕಳ ಮದುವೆ ನಡೆಯಲು ಯಾವ ಅಡ್ಡಿಯೂ ಇಲ್ಲ. “ಹೆಣ್ಣು ಮಕ್ಕಳ ಮದುವೆ ಗಂಡಿನ ಮನೆಯ ಮುಂದೆ ನಡೆಯುವ ಕಾರಣವಾಗಿ ಈ ಪದ್ಧತಿ ಅವರಿಗೆ ಅನ್ವಯಿಸುವುದಿಲ್ಲ, ಈ ಕಾರಣವಾಗಿ ನಾವೆಲ್ಲ ಮದುವೆ ನಡೆಯುವ ವರನ ಊರಿಗೆ ಹೋಗಿ ವಿವಾಹ ನೆರವೇರಿಸಿ ಬರುತ್ತೇವೆ’ ಎಂದು ಸ್ಥಳೀಯ ಯಜಮಾನ ಹನುಮಂತ ಪಾಟೀಲ ವಿವರಣೆ ನೀಡುತ್ತಾರೆ. ಕಾರ್ತಿಕ ಮಾಸದ ತುಳಸಿ ಲಗ್ನದ ಬಳಿಕ ಗ್ರಾಮದಲ್ಲಿ ಹುಡುಗರ ಮದುವೆ ಸೇರಿದಂತೆ ಎಲ್ಲ ಬಗೆಯ ಶುಭ ಕಾರ್ಯಗಳು ಆರಂಭವಾಗುತ್ತವೆ.
ದೇವಾಲಯದ ಮುಂದೆ ಓಕಳಿ ಸಂಭ್ರಮ:
ಓಕುಳಿ ಹಬ್ಬ ಆಚರಣೆ ವೇಳೆ ದೇವಾಲಯದ ಆವರಣದಲ್ಲಿರುವ ಚಿಕ್ಕ ಹೊಂಡದಲ್ಲಿ ಮೊದಲು ಓಕುಳಿಗೆ ಬೇಕಾದ ಎಲ್ಲ ವಸ್ತುಗಳನ್ನ ಸಿದ್ಧಪಡಿಸಲಾಗುತ್ತದೆ. ಓಕಳಿ ಎರಚಲು ಬೇಕಾಗುವ 3,665 ಕೊಡಗಳಷ್ಟು ನೀರನ್ನು ಹೊಂಡದಲ್ಲಿ ಶೇಖರಿಸಲಾಗುತ್ತದೆ. ಹೊಂಡದ ಸುತ್ತಲೂ ಹಸಿರು ಚಪ್ಪರ, ಹೂವು, ಹಣ್ಣು, ಹಸಿರು ತೋರಣ, ಕಜ್ಜಾಯ ತೋರಣ ಕಟ್ಟಿರಲಾಗುತ್ತದೆ. ತಿಳಿ ನೀರ ಬಣ್ಣದ ಹೊಂಡದಲ್ಲಿ ರಂಗು ರಂಗಿನ ನೀರಿನ ಚಮಕ್ ಕಾಣುತ್ತಿರುತ್ತದೆ. ಬಳಿಕ ನೀರಬೂದಿಹಾಳ ಗ್ರಾಮದಿಂದ ಬೆಳ್ಳಿ ಪಲ್ಲಕ್ಕಿಯನ್ನ ತಂದು ಊರ ತುಂಬ ಮೆರವಣಿಗೆ ಮಾಡಲಾಗುತ್ತದೆ. ಸಂಜೆ ಮಾರುತೇಶ್ವರ ದೇವಸ್ಥಾನದ ಆವರಣದಲ್ಲಿ ಹಾಲಗಂಬ ಮತ್ತು ಒಳಕಲ್ಲು ಪೂಜೆಗಳನ್ನು ನೆರವೇರಿಸುವುದರೊಂದಿಗೆ ಓಕುಳಿಯ ಆಚರಣೆಗೆ ಚಾಲನೆ ನೀಡಲಾಗುತ್ತದೆ. ಯುವಕರು ಅತ್ಯಂತ ಉತ್ಸಾಹದಿಂದ ಪಾಲ್ಗೊಂಡು ಎಲ್ಲರನ್ನ ಓಕುಳಿಯತ್ತ ಎಳೆಯುವ ಮೂಲಕ ಓಕುಳಿ ಆಚರಣೆಗೆ ಮತ್ತಷ್ಟು ರಂಗು ತರುತ್ತಾರೆ. ಓಕುಳಿಯಲ್ಲಿ ಮಿಂದೇಳುವುದರಿಂದ ತಮಗೆ ಯಾವ ಕೆಡಕು, ತೊಂದರೆ ಆಗುವುದಿಲ್ಲ ಎನ್ನುವುದು ಜನರ ನಂಬಿಕೆ. ಈ ಓಕುಳಿಯ ಇನ್ನೊಂದು ವಿಶೇಷವೇನೆಂದರೆ ಬಣ್ಣದ ಓಕುಳಿ ಹೊಂಡದಲ್ಲಿರುವವರು ಹೊಂಡದ ದಂಡೆಗೆ ಸುತ್ತುತ್ತಿರೋ ಒಂಬತ್ತು ಜನ ಸೇವಕರಿಗೆ ನೀರನ್ನು ಎರಚಲು ಮುಂದಾಗುತ್ತಾರೆ. ಇದಕ್ಕೆ ಪ್ರತಿಯಾಗಿ ಆ ಒಂಬತ್ತು ಜನರು ಬಣ್ಣ ಹಾಕಿದವರಿಗೆ ಕೈಯಲ್ಲಿರುವ ಬಿದಿರಿನಿಂದ ಬಡಿಯುವಂತಹ ದೃಶ್ಯಗಳು ಅಚ್ಚರಿಯಾಗಿರುತ್ತವೆ. ಹೀಗೆ ಪರಸ್ಪರ ಮುಳ್ಳಿನಿಂದ ಹೊಡೆಯುವ ಸಂಪ್ರದಾಯ ಹಿಂದಿನಿಂದಲೂ ಬೆಳೆದು ಬಂದಿದೆ. ಬದುಕಿನಲ್ಲಿ ಏನಾದರೂ ತಪ್ಪು ಕೆಲಸಗಳು ನಡೆದಿದ್ದರೆ ದೇವರ ಸೇವಕರು ನೀಡುವ ಏಟಿನಿಂದ ಅವುಗಳಿಗೆ ಪರಿಹಾರ ದೊರಕುತ್ತದೆ ಎಂಬುದು ಅಚಲ ನಂಬಿಕೆಯಾಗಿದೆ. ಅಲ್ಲದೆ ಬಿದಿರಿನಿಂದ ಹೊಡೆಯುವ ದೇವರ ಸೇವಕ ಆ ಸಮಯದಲ್ಲಿ ದೇವತಾ ಸ್ವರೂಪಿಯಾಗಿರುತ್ತಾನೆ ಎಂಬುದು ಜನರ ನಂಬಿಕೆ. ಈ ಕಾರಣದಿಂದ ಓಕಳಿಗೆ ಬಂದವರು ದೇವರ ಸೇವಕರಿಗೆ ಬಣ್ಣ ಹಾಕಿ ಅವರಿಂದ ಏಟುಗಳನ್ನು ತಿನ್ನುವುದು ಅದೊಂದು ಪ್ರಸಾದ ಎಂದೇ ಅರಿತುಕೊಳ್ಳುತ್ತಾರೆ. ಸುತ್ತೆಲ್ಲ ಭಾಗದಲ್ಲಿ ಓಕಳಿ ಸಂಪ್ರದಾಯ ಮಾತ್ರ ಅತ್ಯಂತ ವಿಶಿಷ್ಟ ಮತ್ತು ಅಚ್ಚರಿ ಮೂಡಿಸುವಂತಾಗಿದ್ದರಿಂದ ತುಳಸಿಗೇರಿಗೆ ಪಕ್ಕದ ಹಳ್ಳಿ, ಪಟ್ಟಣಗಳಿಂದಲೂ ಜನ ಬಂದು ಓಕಳಿಯಲ್ಲಿ ಪಾಲ್ಗೊಳ್ಳುತ್ತಾರೆ. ಓಕಳಿಗಾಗಿ ವಾರವಿಡಿ ಸಿದ್ಧಗೊಳ್ಳುವ ಗ್ರಾಮವು ಜಾತಿ, ಮತ, ಪಂಥ ಮೀರಿ ಎಲ್ಲರನ್ನೊಳಗೊಂಡು ಧಾರ್ಮಿಕ ಕಾರ್ಯಕ್ರಮಗಳನ್ನು ಮಾಡುತ್ತಾರೆ. ಅಲ್ಲದೆ ಈ ಓಕಳಿ ಹಬ್ಬಕ್ಕೆ ತಗಲುವ ಎಲ್ಲ ವೆಚ್ಚವನ್ನು ಒಂದೇ ಕುಟುಂಬ ನಿಭಾಯಿಸುತ್ತದೆ.
ಕಡುಬಿನ ರಾಶಿ ರಾಶಿ:
ಜಾತ್ರೆಯಲ್ಲಿ ಓಕಳಿಯ ಸಂಭ್ರಮ ಮುಗಿದ ನಂತರ ಮಾರನೆ ದಿವಸ ದೇವಸ್ಥಾನದಲ್ಲಿ ಸಾಮೂಹಿಕ ಭೋಜನದ ವ್ಯವಸ್ಥೆ ಮಾಡಲಾಗಿರುತ್ತದೆ. ಗ್ರಾಮದ ನೂರಾರು ಮಹೆಣ್ಣುಮಕ್ಕಳು ಒಲೆಯ ಮುಂದೆ ಕುಳಿತು ಹೂರಣದ ಕಡುಬುಗಳನ್ನು ಸಿದ್ಧಪಡಿಸುತ್ತಿರುತ್ತಾರೆ. ನೂರಾರು ಮಹೆಂಗಳೆಯರು ಕಡುಬಿಗೆ ಹೂರಣ ತುಂಬುವುದು, ಹೂರಣ ರುಬ್ಬುವುದು, ಒಲೆ ಹಚ್ಚುವುದು... ದೇವಾಲಯದ ಅಂಗಳವೇ ವಿಶಾಲ ಅಡುಗೆ ಮನೆಯಂತೆ ಕಾಣುತ್ತಿರುತ್ತದೆ. ನೂರಾರು ,ಒಲೆಗಳ ಮುಂದಿನ ಕಡಾಯಗಳಲ್ಲಿ .ಕಡುಬು ಕರಿಯುತ್ತಿದ್ದಂತೆ ಅತ್ತ ತಯಾರಾದ ಕಡುಬುಗಳನ್ನು ಒಂದು ಕೊಣೆಯಲ್ಲಿ ಸಂಗ್ರಹಿಸುವ ಕೆಲಸ ನಡೆದಿರುತ್ತದೆ. ವರ್ಗ:ಸಂಪ್ರದಾಯ ವರ್ಗ:ಸಾಮಾನ್ಯ ಪದ್ಧತಿ
ನೋವು
ನೋವು ಸಂವೇದನವಾಹಕ ನರಗಳ ಮೂಲಕ ಪ್ರವಹಿಸಿ ಅನುಭವಕ್ಕೆ ಬರುವ ಅಹಿತಕರ ಅನುಭವ; ದೇಹಕ್ಕೆ ಒದಗಿರುವ ಯಾವುದೊ ಅಪಾಯವನ್ನು ತಿಳಿಸುವ ಸಂಕೇತ. ನೋವು ಎಡವಿ ಕಾಲ್ಬೆರಳನ್ನು ತಾಕಿಸಿಕೊಳ್ಳುವುದು, ಕೈಬೆರಳನ್ನು ಸುಟ್ಟುಕೊಳ್ಳುವುದು, ಒಂದು ಗಾಯಕ್ಕೆ ಆಯೋಡಿನ್‌ನಂತಹ ನಂಜುನಿವಾರಕವನ್ನು ಹಚ್ಚುವುದು, ಮತ್ತು ನಗಿಸುವ ಮೂಳೆಗೆ (ಫನಿ ಬೋನ್) ತಾಕಿಸಿಕೊಳ್ಳುವಂತಹ ಅನುಭವಗಳಲ್ಲಿ ಸಾಮಾನ್ಯವಾದ ಅಪ್ರಿಯವಾದ ಅನಿಸಿಕೆ. ಇಂಟರ್‌ನ್ಯಾಶನಲ್ ಅಸೋಸಿಯೇಶನ್ ಫಾರ್ ದ ಸ್ಟಡಿ ಆಫ್ ಪೆಯ್ನ್ ನೋವನ್ನು "ವಾಸ್ತವಿಕ ಅಥವಾ ಸಂಭಾವ್ಯಸಾಧ್ಯ ಅಂಗಾಂಶ ಹಾನಿಗೆ ಸಂಬಂಧಿಸಿದ, ಅಥವಾ ಅಂತಹ ಹಾನಿಗೆ ಸಂಬಂಧಿಸಿದಂತೆ ವರ್ಣಿಸಲಾಗುವ ಒಂದು ಅಪ್ರಿಯವಾದ ಸಂವೇದನಶೀಲ ಮತ್ತು ಭಾವುಕ ಅನುಭವ" ಎಂದು ವ್ಯಾಖ್ಯಾನಿಸುತ್ತದೆ. ನೋವು ನಮ್ಮನ್ನು ಅಪಾಯದ ಅಥವಾ ಅಪಾಯದ ಸಾಧ್ಯತೆಯಿರುವ ಸನ್ನಿವೇಶಗಳಿಂದ ಹಿಮ್ಮೆಟ್ಟುವಂತೆ, ವಾಸಿಯಾಗುವವರೆಗೆ ಹಾನಿಗೊಳಗಾದ ದೇಹಭಾಗವನ್ನು ಸಲಹುವಂತೆ, ಮತ್ತು ಭವಿಷ್ಯದಲ್ಲಿ ಅಂತಹ ಸಂದರ್ಭಗಳಿಂದ ದೂರವಾಗಿರುವಂತೆ ಪ್ರೇರಿಸುತ್ತದೆ. ನೋವಿನಿಂದ ಮುಕ್ತಿಹೊಂದಲು ಮಾರುಕಟ್ಟೆಯಲ್ಲಿ ವಿವಿಧ ರೀತಿಯ ಮದ್ದು, ಔಷಧಗಳು ದೊರೆಯುತ್ತವೆ.ದೈಹಿಕ ನೋವಿಗೆ ಚಿಕಿತ್ಸೆ ಪಡೆಯಬಹುದು ಆದರೆ ಮಾನಸಿಕ ನೋವಿಗೆ ಯಾವ ಚಿಕಿತ್ಸೆಯೂ ಇಲ್ಲ. ಅಪಾಯ ನಿವಾರಣೆಗೆ ತಕ್ಕ ಪ್ರತಿಕ್ರಿಯೆಯನ್ನು ಏರ್ಪಡಿಸಿಕೊಳ್ಳಲು ಸಾಧನವಾಗಿ ನೋವು ಉಪಯುಕ್ತ ಸಂವೇದನೆ ಆಗಿದ್ದರೂ ಅದು ಮನಸ್ಸಿನ ನೆಮ್ಮದಿಯನ್ನು ಕೆದಕಿ ಶಾಂತಿಯನ್ನು ಹಾಳುಮಾಡುತ್ತದೆ. ಅದರ ತೀವ್ರತೆ ಹೆಚ್ಚಾದಂತೆಲ್ಲ ಮನಸ್ಸಿನ ಕಾತರ. ದುಗುಡ, ಕಳವಳ ಕೂಡ ಹೆಚ್ಚಾಗಿ ಮುಖದ ಮಾಂಸಖಂಡಗಳು ಸಂಕೋಚಿಸಿ ಕಣ್ಣುಗಳು ಕೋರೈಸುವುದು. ಬೆವರುವುದು, ರಕ್ತದ ಒತ್ತಡ ಹೆಚ್ಚಾಗುವುದು. ಅಲ್ಲದೆ ಹೃದಯ ಬಡಿತದ ದರ ತೀವ್ರವಾಗುವುದು ಕಂಡುಬರುತ್ತವೆ. ಕೆಲವು ಸಂದರ್ಭಗಳಲ್ಲಿ ಮಲಮೂತ್ರ ವಿಸರ್ಜನೆ ಆಗುವುದೂ ಉಂಟು. ಈ ಗೌಣ ಪರಿಣಾಮಗಳಿಂದ ನೋವು ದೇಹಕ್ಕೆ ಅನುಕೂಲ ಸಂವೇದನೆಯಾಗಿರುವ ಬದಲು ಅನೇಕ ವೇಳೆ ಅನಾನುಕೂಲ ಸಂವೇದನೆಯಾಗಿ ಪರಿಣಮಿಸುತ್ತದೆ.
ತೀವ್ರತೆ
ನೋವನ್ನು ಸಹಿಸಿಕೊಳ್ಳುವ ತ್ರಾಣ ಎಲ್ಲರಿಗೂ ಒಂದೇ ಮಟ್ಟದಲ್ಲಿ ಇರುವುದಿಲ್ಲ. ಕೆಲವು ಪ್ರಾಣಿಗಳು ತೀವ್ರತರದ ವೇದನೆಯನ್ನು ತಡೆದುಕೊಳ್ಳಬಲ್ಲವು. ಇನ್ನೂ ಕೆಲವು ತಡೆದುಕೊಳ್ಳಲಾರವು. ಮನುಷ್ಯರಲ್ಲಿ ಸ್ತ್ರೀಯರಿಗೆ ನೋವನ್ನು ತಡೆದುಕೊಳ್ಳುವ ತ್ರಾಣ ಹೆಚ್ಚು ಎಂದು ನಂಬಲಾಗಿದೆ. ಆದರೆ ಇದಕ್ಕೆ ನಿರ್ದಿಷ್ಟವಾದ ಕಾರಣ ಗೊತ್ತಾಗಿಲ್ಲ. ಸ್ತ್ರೀಯರಲ್ಲೇ ಆಗಲಿ ಪುರುಷರಲ್ಲೇ ಆಗಲಿ ಎಲ್ಲರಲ್ಲೂ ನೊವನ್ನು ಸಹಿಸುವ ತ್ರಾಣ ಒಂದೇ ಮಟ್ಟದಲ್ಲಿ ಇರುವುದಿಲ್ಲ. ಒಂದು ತರಹದ ಪ್ರಚೋದನೆ ಒಬ್ಬರಲ್ಲಿ ಅಷ್ಟು ವಿಶೇಷ ಪ್ರತಿಕ್ರಿಯೆಯನ್ನು ಉಂಟುಮಾಡದಿದ್ದರೆ ಅದೇ ಪ್ರಚೋದನೆ ಇನ್ನೊಬ್ಬರಲ್ಲಿ ತೀವ್ರತರ ಪ್ರತಿಕ್ರಿಯೆಗಳನ್ನು ಉಂಟುಮಾಡುತ್ತದೆ. ನೋವಿಗೆ ಅನುಗೊಳಿಕೆ ಸಾಧ್ಯವಿಲ್ಲದಿದ್ದರೂ ಕೆಲವರು ನೋವನ್ನು ಸಹಿಸಿಕೊಳ್ಳುವ ತ್ರಾಣವನ್ನು ಅಭ್ಯಾಸಬಲದಿಂದ ಬೆಳೆಸಿಕೊಂಡಿರುತ್ತಾರೆ. ಸಾಧು ಸನ್ಯಾಸಿಗಳು ಮುಳ್ಳಿನ ಮೇಲೆ ನಿಂತುಕೊಳ್ಳುವುದು, ಮೈಮೇಲೆಲ್ಲ ಗಾಯ ಮಾಡಿಕೊಳ್ಳುವುದು. ಕೆನ್ನೆ ನಾಲಗೆ ಚುಚ್ಚಿಕೊಳ್ಳುವುದು. ಬಾಯಿಬೀಗ ಹಾಕಿಕೊಳ್ಳುವುದು, ಇತ್ಯಾದಿ ಉದಾಹರಣೆಗಳು. ಬಹುಶಃ ಇಂಥವರಲ್ಲಿ ಸತತವಾಗಿ ಪ್ರಚೋದನೆಗೊಳಗಾಗಿ ಆ ಜಾಗದ ನರತಂತುಗಳು ಮರಗಟ್ಟಿದಂತಾಗುತ್ತವೆ ಎಂದು ಕಾಣುತ್ತದೆ.
ಪಾರ್ಶ್ವ ಪರಿಣಾಮಗಳು
ನೋವಿಗೆ ಕಾರಣವಾದ ಪ್ರಚೋದನೆ ದೇಹಕ್ಕೆ ಆದಾಗ ಆ ಭಾಗದಲ್ಲಿ ಕೋಶಗಳು ಗಾಸಿಗೊಂಡು ಕೆಲವು ರಾಸಾಯನಿಕ ವಸ್ತುಗಳು ಉತ್ಪತ್ತಿಯಾಗುತ್ತವೆ ಎಂದು ಮೇಲೆ ಹೇಳಿದೆ. ಇವು ಹಿಸ್ಟಮಿನ್ ಅಥವಾ ಬ್ರ್ಯಾಡಿಕೈನಿನ್ ಅಥವಾ ಅದರಂತಿರುವ ಪಾಲಿಪೆಪ್ಟೈಡುಗಳು ಯಾವುವೋ ಇರಬಹುದೆಂದು ನಂಬಲಾಗಿದೆ. ಇವನ್ನು ಒಟ್ಟಿನಲ್ಲಿ ನೋವು ಉಂಟುಮಾಡುವ ಕಾರಕ ಎನ್ನುತ್ತಾರೆ. ಮಾಂಸಖಂಡಗಳಲ್ಲಿ ಅಥವಾ ಹೃದಯದಲ್ಲಿ ರಕ್ತಸಂಚಾರಕ್ಕೆ ಕೊರೆ ಉಂಟಾದಾಗ ಆ ಜಾಗದಲ್ಲಿ ಉತ್ಪತ್ತಿ ಆಗುವ ಲೂಯಿಸ್‍ನ P ಕಾರಕ ಅಲ್ಲಿ ಉಂಟಾಗುವ ನೋವಿಗೆ ಕಾರಣ ಎಂದು ನಂಬಲಾಗಿದೆ. ಈ ಅಂಶ ಪೊಟ್ಯಾಸಿಯಮ್ ಅಯಾನ್ ಇದ್ದರೂ ಇರಬಹುದು ಎಂದು ಶಂಕಿಸಲಾಗಿದೆ. ಹೀಗೆ ಉತ್ಪತ್ತಿಯಾದ ರಾಸಾಯನಿಕ ವಸ್ತುಗಳು ನರತಂತುಗಳ ಕೊನೆಯನ್ನು ಉದ್ರೇಕಿಸಿ ಈ ಉದ್ರೇಕತೆ ವಾಹಿನಾಳದಲ್ಲಿ ಸಂದೇಶವಾಗಿ ಪ್ರವಹಿಸಿ ಮಿದುಳನ್ನು ಸೇರಿ ನೋವಿನ ಅನುಭವ ಆಗುವಂತೆ ಮಾಡುತ್ತವೆ.
ಔಷಧಗಳು
ನೋವನ್ನು ನಿವಾರಿಸಿಕೊಳ್ಳಲು ಹಲವಾರು ಔಷಧಿಗಳನ್ನು ಉಪಯೋಗಿಸುತ್ತಾರೆ. ಮುಖ್ಯವಾಗಿ ಆಸ್ಪಿರಿನ್, ಅಮೈಡೋಪೈರಿನ್ ಮತ್ತು ಸ್ಟೀರಾಯಿಡ್ ಅಲ್ಲದ ಉರಿಯೂತ ವಿರೋಧಿವಸ್ತುಗಳು. ಇವು ರಕ್ತಗತವಾಗಿ, ಉದ್ರೇಕಗೊಂಡ ನರಗಳನ್ನು ಸಮೀಪಿಸಿ, ವಾಹಿಕಟ್ಟಿನಲ್ಲಿ ಸಾಗುವ ಸಂದೇಶದ ನೀವ್ರತೆಯನ್ನು ಮತ್ತು ಆ ಕಾರಣದಿಂದ ನೋವಿನ ತೀವ್ರತೆಯನ್ನು ಕಡಿಮೆಮಾಡುತ್ತವೆ. ನೋವಿಗೆ ಕಾರಣವಾದ ಮೂಲ ಪ್ರಚೋದನೆಯನ್ನು ಶಾಂತಗೊಳಿಸದ ಹೊರತು ಸಂಪೂರ್ಣ ಗುಣ ಸಿಗಲಾರದು. ಇನ್ನು ಕೆಲವು ನೋವುಗಳಿಗೆ (ತಲೆನೋವು, ಮೈಕೈ ನೋವು ಇತ್ಯಾದಿ) ಮೆಂತಾಲ್, ಕರ್ಪೂರ, ಮಿತೈಲ್ ಸ್ಯಾಲಿಸಿಲೇಟ್ ಇರುವ ಮುಲಾಮುಗಳನ್ನು ಉಪಯೋಗಿಸಿ ಆ ಜಾಗದಲ್ಲಿ ಚುಮುಚುಮು ಎಂದು ಉರಿಯುವ ಅನುಭವವಾಗುವುದರಿಂದ ನೋವಿನ ತೀವ್ರತೆ ಕಡಿಮೆಯಾದಂತೆ ಭಾಸವಾಗುತ್ತದೆ. ಇವುಗಳಿಗೆ ಎದುರು ಕೆರಳಿಕೆಗಳೆಂದು ಹೆಸರು. ಶಸ್ತ್ರಚಿಕಿತ್ಸೆ ಮುಂತಾದ ಸಂದರ್ಭಗಳಲ್ಲಿ ಕೂಡ ಅರಿವಳಿಕೆ ವಸ್ತುಗಳನ್ನು ಉಪಯೋಗಿಸಿ ಶಸ್ತ್ರಚಿಕಿತ್ಸೆಯಿಂದ ಉಂಟಾಗುವ ನೋವು ಗೊತ್ತಾಗದಂತೆ ಮಾಡುತ್ತಾರೆ, ಇವು ಸಂವೇದನ ವಾಹಿನಿಯನ್ನಾಗಲಿ ಸಂವೇದನವಾಹಿನಿ ಮತ್ತು ಕ್ರಿಯಾವಾಹಿನಿಗಳನ್ನಾಗಲಿ ನಿಷ್ಕ್ರಿಯಗೊಳಿಸಿ ಆ ವಾಹಿಕಟ್ಟುಗಳಲ್ಲಿ ಸಂದೇಶ ಸಾಗದಂತೆ ತಡೆಹಿಡಿಯುತ್ತವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಇಂದ್ರಿಯ ವ್ಯವಸ್ಥೆ
ಈಸ್ಟರ್ನ್ ವಿಕ್ಟರಿ
link=//upload.wikimedia.org/wikipedia/commons/thumb/e/e7/Anna_Howard_Shaw_in_Eastern_Victory_c._1915.jpg/220px-Anna_Howard_Shaw_in_Eastern_Victory_c._1915.jpg|thumb| ೧೯೧೫ರ ಈಸ್ಟರ್ನ್ ವಿಕ್ಟರಿಯಲ್ಲಿ ಅನ್ನಾ ಹೊವಾರ್ಡ್ ಶಾ ಸಿ. ಈಸ್ಟರ್ನ್ ವಿಕ್ಟರಿ ೧೯೧೫ ರಲ್ಲಿ ಅನ್ನಾ ಹೊವಾರ್ಡ್ ಶಾಗಾಗಿ ಖರೀದಿಸಿದ ಸ್ಯಾಕ್ಸನ್ ಮೋಟಾರ್ ಕಾರ್ ಕಂಪನಿ ರೋಡ್‌ಸ್ಟರ್ ಆಗಿತ್ತು. ಇದು ಪ್ರಕಾಶಮಾನವಾದ ಹಳದಿ ಮತ್ತು ಶಾ ಅವರಿಂದ "ಈಸ್ಟರ್ನ್ ವಿಕ್ಟರಿ" ಎಂದು ಹೆಸರಿಸಲ್ಪಟ್ಟಿದೆ. ಶಾಗೆ ಕಾರನ್ನು ನೀಡಿದ ಸ್ವಲ್ಪ ಸಮಯದ ನಂತರ, ಶಾ ಅವರ ಪಾವತಿಸದ ತೆರಿಗೆಯನ್ನು ಪಾವತಿಸಲು ಅದನ್ನು ವಶಪಡಿಸಿಕೊಳ್ಳಲಾಯಿತು. ತೆರಿಗೆಯನ್ನು ಪಾವತಿಸಲು ಕಾರನ್ನು ಹರಾಜು ಮಾಡಲಾಗುತ್ತದೆ. ಹರಾಜಿನಲ್ಲಿ, ಪೆನ್ಸಿಲ್ವೇನಿಯಾದ ಡೆಲವೇರ್ ಕೌಂಟಿಯ ಮತದಾರರು ಕಾರನ್ನು ಖರೀದಿಸಿದರು. ಈ ಕಾರು ನ್ಯೂಜೆರ್ಸಿ ಮತ್ತು ಜಾರ್ಜಿಯಾ ಮತದಾನದ ಘಟನೆಗಳಲ್ಲಿ ಕಾಣಿಸಿಕೊಂಡಿತು.
ಇತಿಹಾಸ
link=//upload.wikimedia.org/wikipedia/commons/thumb/d/d5/General_Federation_of_Women%27s_Clubs_Magazine%2C_Anna_Howard_Shaw_August_1915.jpg/220px-General_Federation_of_Women%27s_Clubs_Magazine%2C_Anna_Howard_Shaw_August_1915.jpg|thumb| ಆಗಸ್ಟ್ ೧೯೧೫ರ ಜನರಲ್ ಫೆಡರೇಶನ್ ಆಫ್ ವುಮೆನ್ಸ್ ಕ್ಲಬ್ಸ್ ಮ್ಯಾಗಜೀನ್, ಅನ್ನಾ ಹೊವಾರ್ಡ್ ಶಾ, ಆಗಸ್ಟ್  ಜೂನ್ ೨೯,೧೯೧೫ರಲ್ಲಿ  ಶಾ ಹಳದಿ ಕಾರನ್ನುಹ್ಯಾರಿಯೆಟ್ ಬರ್ಟನ್ ಲೈಡ್ಲಾ ಅವರಿಂದ ಪಡೆದರು. ಶಾ ಅವರನ್ನು ನ್ಯೂಯಾರ್ಕ್ ನಗರಕ್ಕೆ ಕರೆತರಲಾಯಿತು, ಅವಳು ಒಂದು ಪ್ರಮುಖ ಸಭೆಗೆ ಹಾಜರಾಗುತ್ತಾಳೆ ಎಂದು ನಂಬಿದ್ದರು, ಆದರೆ ಬದಲಿಗೆ "ಈಸ್ಟರ್ನ್ ವಿಕ್ಟರಿ" ಎಂದು ಕರೆಯಲ್ಪಡುವ ಸ್ಯಾಕ್ಸನ್ ರೋಡ್‌ಸ್ಟರ್ ಕಾರನ್ನು ನೀಡಲಾಯಿತು. . ಇದು ನ್ಯೂಯಾರ್ಕ್ ಮತದಾರರ ಉಡುಗೊರೆಯಾಗಿತ್ತು.
ಕಾರನ್ನು ಸ್ವೀಕರಿಸಿದ ನಂತರ, ಅವಳು ಮತ್ತು ಐಮೀ ಹಚಿನ್ಸನ್ ಪೆನ್ಸಿಲ್ವೇನಿಯಾದ ಮೊಯ್ಲಾನ್‌ನಲ್ಲಿರುವ ತನ್ನ ಮನೆಗೆ ತೆರಳಿದರು. ಮೊಯ್ಲಾನ್‌ನಲ್ಲಿ, ಶಾ ಕಾರನ್ನು ಓಡಿಸಲು ಮತ್ತು ಎಂಜಿನ್ ಅನ್ನು ಕ್ರ್ಯಾಂಕ್ ಮಾಡಲು ಕಲಿತರು. ಇಂಜಿನ್ ಅನ್ನು ಕ್ರ್ಯಾಂಕ್ ಮಾಡುವ ಬಗ್ಗೆ ಶಾ ಹೇಳಿದರು: "ಇದು ಮನುಷ್ಯನ ಕೆಲಸವೇ? ನವೆಂಬರ್ ೨ ರಂದು ಮತದಾರರನ್ನು ಸುತ್ತುವುದು ಮತ್ತು ಅವರನ್ನು ಸರಿಮಾಡುವುದು ಸುಲಭ ಎಂದು ನಾನು ಬಯಸುತ್ತೇನೆ. ನಾನು ನಿಮಗೆ ಹೇಳುತ್ತೇನೆ ಸರ್, ನಲವತ್ತು ವರ್ಷಗಳಿಂದ ಮತದಾನದ ಹಕ್ಕನ್ನು ಹೊಂದಿರುವ ಮಹಿಳೆಗೆ, ಈ ರೀತಿಯ ಸಣ್ಣ ಆಟಿಕೆಯೊಂದಿಗೆ ಆಟವಾಡುವುದರಿಂದ ಯಾವುದೇ ಭಯವಿಲ್ಲ."
ಕಾರು ವಶ
ಶಾ ೧೯೧೩ರಲ್ಲಿ ಪೆನ್ಸಿಲ್ವೇನಿಯಾದಲ್ಲಿ ತನ್ನ ಆಸ್ತಿಯ ಮೇಲೆ ತೆರಿಗೆ ಪಾವತಿಸುವುದನ್ನು ವಿರೋಧಿಸಿದರು. ಇದು ಮಹಿಳೆಯರಿಗೆ ಮತ ಚಲಾಯಿಸಲು ಅವಕಾಶ ನೀಡದ ಸರ್ಕಾರದ ವಿರುದ್ಧ "ನಿಷ್ಕ್ರಿಯ ಪ್ರತಿಭಟನೆಯ" ಒಂದು ರೂಪವಾಗಿತ್ತು, ಆದರೆ ಇನ್ನೂ ಅವರ ಆಸ್ತಿಗೆ ತೆರಿಗೆ ವಿಧಿಸುತ್ತಿದೆ. ಶಾ ಅವರ ಆಸ್ತಿ, ಸ್ಟಾಕ್‌ಗಳು ಮತ್ತು ಬಾಂಡ್‌ಗಳನ್ನು ಪಟ್ಟಿ ಮಾಡುವ ಫಾರ್ಮ್ ಅನ್ನು ಭರ್ತಿ ಮಾಡಲು ನಿರಾಕರಿಸಿದರು ಮತ್ತು ಪ್ರತಿಕ್ರಿಯೆಯಾಗಿ, ತೆರಿಗೆ ಮೌಲ್ಯಮಾಪಕರು ಆಕೆಯ ಆಸ್ತಿಯನ್ನು ಭಾರಿ ಪ್ರಮಾಣದಲ್ಲಿ ಹೆಚ್ಚಿಸಿದರು. ಈ ಮೌಲ್ಯಮಾಪನದ ಆಧಾರದ ಮೇಲೆ ಅವಳು ತೆರಿಗೆಯಲ್ಲಿ $೧೨೬ ಬಾಕಿ ಉಳಿದಿದ್ದಾಳೆ ಎಂದು ಅಂದಾಜಿಸಲಾಗಿದೆ. ಶಾ ನಂತರ ತನ್ನ ಪರಿಷ್ಕೃತ ಆಸ್ತಿ ಪಟ್ಟಿಯನ್ನು ಕಳುಹಿಸಲು ಪ್ರಯತ್ನಿಸಿದರು, ಆದರೆ ಅದನ್ನು ತಿರಸ್ಕರಿಸಲಾಯಿತು. ಶಾ ನಂತರ ತನ್ನ ವಿಳಾಸವನ್ನು ನ್ಯೂಯಾರ್ಕ್ ರಾಜ್ಯಕ್ಕೆ ಬದಲಾಯಿಸಿದಳು. ಅವಳ ವಿಳಾಸವನ್ನು ಬದಲಾಯಿಸುವುದು ಅವಳ ಹೆಚ್ಚಿನ ಆಸ್ತಿಯನ್ನು ರಕ್ಷಿಸಿತು.
ಈಸ್ಟರ್ನ್ ವಿಕ್ಟರಿಯನ್ನು ಶಾ ಮನೆಯಲ್ಲಿದ್ದಾಗ ಮತ್ತು ಗ್ಯಾರೇಜ್‌ನಲ್ಲಿ ಕಾಳಜಿ ವಹಿಸಲಾಯಿತು. ತೆರಿಗೆ ಅಧಿಕಾರಿಗಳು ಕಾರನ್ನು ವಶಪಡಿಸಿಕೊಂಡ ನಂತರ, ಶಾ ಅವರ ವಕೀಲರು ಹರಾಜಿನಲ್ಲಿ ಕಾರನ್ನು ಮಾರಾಟ ಮಾಡುವುದನ್ನು ತಡೆಯಲು ಇಕ್ವಿಟಿ ಪ್ರಕ್ರಿಯೆಗಳನ್ನು ಸ್ಥಾಪಿಸಿದರು. ಅವಳು $ ೧೨೬ ತೆರಿಗೆಯನ್ನು ಪಾವತಿಸಿದರೆ, ಅಧಿಕಾರಿಗಳು ಈಸ್ಟರ್ನ್ ವಿಕ್ಟರಿಯನ್ನು ಶಾಗೆ ಹಿಂದಿರುಗಿಸುತ್ತಾರೆ, ಆದರೆ ಶಾ ನಿರಾಕರಿಸಿದರು. ಕಾರನ್ನು ವಶಪಡಿಸಿಕೊಳ್ಳುವುದು ಯುನೈಟೆಡ್ ಸ್ಟೇಟ್ಸ್ನಲ್ಲಿ ಮಹಿಳೆಯರ ಮತದಾನದ ಹೋರಾಟದ ಸಂಕೇತವಾಗಿದೆ.
ಕಾರು ಹರಾಜಿಗೆ ಹೋಗುವ ಮೊದಲು, ಮತದಾರರು ಮತ್ತು ವಿರೋಧಿ ವಿರೋಧಿಗಳು ಕಾರನ್ನು ಖರೀದಿಸಲು ಹಣವನ್ನು ಸಂಗ್ರಹಿಸಲು ಪ್ರಾರಂಭಿಸಿದರು. ವಿರೋಧಿ ಮತದಾರರು ಅವರು ಹರಾಜಿನ ಮೊದಲು $ ೫೦೦ ಸಂಗ್ರಹಿಸಿದ್ದಾರೆ ಎಂದು ಬಹಿರಂಗಪಡಿಸಿದರು. ಪೆನ್ಸಿಲ್ವೇನಿಯಾದ ಡೆಲವೇರ್ ಕೌಂಟಿಯ ಮತದಾರರು $೨೩೦ ಕ್ಕೆ ಕಾರನ್ನು ಖರೀದಿಸಲು ಸಾಧ್ಯವಾಯಿತು.
ಕಾರನ್ನು ಹರಾಜಿನಲ್ಲಿ ಖರೀದಿಸಿದ ಸ್ವಲ್ಪ ಸಮಯದ ನಂತರ, ಮತದಾರರಾದ ಅನ್ನಾ ಹಚಿನ್ಸನ್ ಮತ್ತು ಬೀಟ್ರಿಸ್ ಮರ್ಫಿ, ಕಾರನ್ನು ಚಾಲನೆ ಮಾಡುವಾಗ ನ್ಯೂಯಾರ್ಕ್ನ ನ್ಯಾಕ್ನಲ್ಲಿ ಅಪಘಾತಕ್ಕೊಳಗಾದರು. ಅದು ಹಳ್ಳಕ್ಕೆ ಹೋಯಿತು, ಮುಳ್ಳುತಂತಿಯ ಬೇಲಿಯಿಂದ ಓಡಿಸಿ ಟೆಲಿಗ್ರಾಫ್ ಕಂಬಕ್ಕೆ ಅಪ್ಪಳಿಸಿತು. ಮತದಾರರಿಗೆ ಹಾನಿಯಾಗಲಿಲ್ಲ ಮತ್ತು ಕಾರು ಸರಿಪಡಿಸಲು ಮೆಕ್ಯಾನಿಕ್ ಬಳಿಗೆ ಹೋಯಿತು.
ಪೂರ್ವ ವಿಜಯ ಸಂಖ್ಯೆ ೨
೧೯೧೫ ರ ಆಗಸ್ಟ್‌ನಲ್ಲಿ, ಶಾ "ಈಸ್ಟರ್ನ್ ವಿಕ್ಟರಿ ನಂ. ೨" ಎಂಬ ದೊಡ್ಡ ಹಳದಿ ರೋಡ್‌ಸ್ಟರ್ ಅನ್ನು ಪಡೆದರು.
ಬ್ರೆಟ್ ಹಾರ್ಟ್
ಬ್ರೆಟ್ ಸಾರ್ಜೆಂಟ್ ಹಾರ್ಟ್ (ಜುಲೈ 2 1957ರಲ್ಲಿ ಜನನ) ಕೆನಡಾದ ವೃತ್ತಿಪರ ಹಾಗೂ ಹವ್ಯಾಸಿ ಕುಸ್ತಿಪಟು ಮತ್ತು ಲೇಖಕ. ಪ್ರಸಕ್ತ ವರ್ಲ್ಡ್ ವ್ರೆಸ್ಲಿಂಗ್ ಎಂಟರ್‌ಟೇನ್‌‍ಮೆಂಟ್(WWE)ಗೆ ಸಹಿ ಹಾಕಿದ್ದು, ಅದರ ರಾ ಬ್ರಾಂಡ್‌ನಲ್ಲಿ ಕಾಣಿಸಿಕೊಂಡಿದ್ದಾನೆ. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಅವರ ವೃತ್ತಿಜೀವನದ ಉದ್ದಕ್ಕೂ ಬ್ರೆಟ್ "ಹಿಟ್‌ಮ್ಯಾನ್" ಹಾರ್ಟ್ ಎಂಬ ಹೆಸರಿನಲ್ಲಿ ಕುಸ್ತಿಯಾಡಿದರು. ರಿಂಗ್ ವೇಷಭೂಷಣವನ್ನು ಮತ್ತು "ಕಾರ್ಯರೂಪಕ್ಕೆ ತರುವ ಶ್ರೇಷ್ಠತೆ"ಯನ್ನು ಉಲ್ಲೇಖಿಸಿ "ದಿ ಪಿಂಕ್ ಎಂಡ್ ಬ್ಲಾಕ್ ಅಟ್ಯಾಕ್" ಮೊದಲಾದ ಹೆಸರುಗಳಿಂದ ಜನಪ್ರಿಯನಾದ. ಅವನು ಹಾರ್ಟ್ ವ್ರೆಸಲಿಂಗ್ ಫ್ಯಾಮಿಲಿಯ ಸದಸ್ಯನಾಗಿದ್ದ.
ತನ್ನ ವೃತ್ತಿಪರ ಕುಸ್ತಿ ಜೀವನದ ವಿವಿಧ ಕಂಪೆನಿಗಳಲ್ಲಿ ಹಾರ್ಟ್ 31 ಚಾಂಪಿಯನ್‌ಶಿಪ್‌ಗಳನ್ನು ಹೊಂದಿದ್ದ ಹಾಗೂ ಅವನನ್ನು 7 ಬಾರಿ ವಿಶ್ವಚಾಂಪಿಯನ್:ಐದು ಬಾರಿ WWF ಚಾಂಪಿಯನ್ ಮತ್ತು ಎರಡು ಬಾರಿ WCW ವಿಶ್ವಹೆವಿವೇಟ್ ಚಾಂಪಿಯನ್ ಹಾಗೂ ಎರಡನೇ WWF ಟ್ರಿಪಲ್ ಕ್ರೌನ್ ಚಾಂಪಿಯನ್ ಎಂದು WWE ಅವನನ್ನು ಗುರುತಿಸಿದೆ. ಅವನು WCW ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್ ನಾಲ್ಕು ಬಾರಿ ಹೊಂದಿದ್ದಾನೆ : ಸಂಸ್ಥೆಯ ಇತಿಹಾಸದಲ್ಲಿ ಬಹುತೇಕ ಆಧಿಪತ್ಯವನ್ನು ಸಾಧಿಸಿದ್ದ. ಚಾಂಪಿಯನ್‌ಶಿಪ್‌ಗಳ ಜತೆಗೆ,ಅವನು 1994ರ ರಾಯಲ್ ರಂಬಲ್ ಸಹ-ವಿಜೇತ(ಲೆಕ್ಸ್ ಲೂಜರ್ ಜತೆಯಲ್ಲಿ),WWE ಇತಿಹಾಸದಲ್ಲಿ 1991ರ ಪಂದ್ಯಾವಳಿ ಮತ್ತು 1993ರಲ್ಲಿ ಪ್ರಥಮ ಕಿಂಗ್ ಆಫ್ ದಿ ರಿಂಗ್ ಪೇ-ಪರ್-ವಿವ್ಯೂ ಗೆಲುವು ಗಳಿಸುವ ಮೂಲಕ ಎರಡು ಬಾರಿ ಕಿಂಗ್ ಆಫ್ ದಿ ರಿಂಗ್ ಪಡೆದ ಏಕೈಕ ಕುಸ್ತಿಪಟು. ಕ್ರೀಡಾ ಮನರಂಜನೆಯ ದೊಡ್ಡ ಹೆಸರುಗಳಲ್ಲಿ ಒಬ್ಬನಾದ ಹಾರ್ಟ್‌ನನ್ನು ಮಾಜಿ ತೆರೆಯಮೇಲಿನ ಎದುರಾಳಿ ಸ್ಟೋನ್ ಕೋಲ್ಡ್ ಸ್ಟೀವ್ ಆಸ್ಟಿನ್‌ WWE ಹಾಲ್ ಆಫ್ ಫೇಮ್‌ಗೆ ಸೇರ್ಪಡೆ ಮಾಡಿದ. ವ್ರೆಸಲ್‌ಮ್ಯಾನಿಯ XXVI ನಲ್ಲಿ ನಡೆದ ಫೈನಲ್ ಪಂದ್ಯದಲ್ಲಿ ವಿನ್ಸ್ ಮೆಕ್‌ಮಹೋನ್‌ರನ್ನು ಎದುರಿಸುವ ಸಲುವಾಗಿ ನಿವೃತ್ತಿಯಿಂದ ಹೊರಬಂದು, ಅದರಲ್ಲಿ ಜಯಗಳಿಸಿದ.
ಆರಂಭಿಕ ಜೀವನ
ಕುಸ್ತಿಪಂದ್ಯದ ಹಿರಿಯ ಸ್ಟು ಹಾರ್ಟ್ ಅವರ 8ನೇ ಮಗುವಾಗಿ ಬ್ರೆಟ್ ಹಾರ್ಟ್ ಅಲ್ಬರ್ಟಾದ ಕಾಲ್‌ಗಾರಿಯಲ್ಲಿ ಹಾರ್ಟ್ ವೃತಿಪರಕುಸ್ತಿ ಕುಟುಂಬದಲ್ಲಿ ಜನಿಸಿದ. ವೃತ್ತಿಪರ ಕುಸ್ತಿಗೆ ಅವರ ಪರಿಚಯವು ನಂಬಲಾಗದಷ್ಟು ಚಿಕ್ಕವಯಸ್ಸಿನಲ್ಲೇ ಉಂಟಾಯಿತು. ಮಗುವಾಗಿದ್ದಾಗ,ತನ್ನ ತಂದೆಯು ಡನ್‌ಜನ್‌(ನೆಲಮಾಳಿಗೆಯ ಕೋಣೆ)ನಲ್ಲಿ ಭವಿಷ್ಯದ ಕುಸ್ತಿ ಸ್ಟಾರ್‌ಗಳಾದ ಬಿಲ್ಲಿ ಗ್ರಾಹಂ ಮುಂತಾದವರ ಜತೆ ತರಬೇತಿ ಪಡೆಯುತ್ತಿದ್ದುದನ್ನು ವೀಕ್ಷಿಸಿದ. ಅವರ ಮನೆಯ ನೆಲಮಾಳಿಗೆಯು ವಿಶ್ವ ಕುಸ್ತಿಯಲ್ಲಿ ಬಹುಶಃ ಅತ್ಯಂತ ಕುಖ್ಯಾತ ತರಬೇತಿ ಕೋಣೆಯಾಗಿ ಕಾರ್ಯನಿರ್ವಹಿಸಿತು. ಶಾಲೆಗೆ ಮುಂಚಿತವಾಗಿ ಕುಸ್ತಿ ಕಂಪನಿಯ ವ್ಯವಸ್ಥಾಪಕರಾಗಿದ್ದ ಹಾರ್ಟ್ ತಂದೆಯು ಬಾಲಕನಿಗೆ ಸ್ಥಳೀಯ ಕುಸ್ತಿ ಪ್ರದರ್ಶನಗಳಿಗೆ ಕರಪತ್ರಗಳನ್ನು ಹಂಚುವಂತೆ ಮಾಡುತ್ತಿದ್ದರು. ಇಸವಿ 1998ರ ಸಾಕ್ಷ್ಯಚಿತ್ರದಲ್ಲಿ,Hitman Hart: Wrestling with Shadows ಹಾರ್ಟ್ ತನ್ನ ತಂದೆಯ ಶಿಸ್ತಿನ ಬಗ್ಗೆ ಬಿಂಬಿಸಿದ್ದಾನೆ. ಸ್ಟು ಕಡುಯಾತನೆಯ ಬಿಗಿಹಿಡಿತದ ಪಟ್ಟುಗಳನ್ನು ಹಾಕಿ ತನ್ನ ಅಪ್ರಾಪ್ತ ವಯಸ್ಕ ಪುತ್ರನಿಗೆ ವಿಷಣ್ಣ ಪದಗಳನ್ನು ಉಚ್ಚರಿಸುತ್ತಿದ್ದರೆಂದು ಹಾರ್ಟ್ ಬಣ್ಣಿಸಿದ್ದಾನೆ. ಈ ಅವಧಿಗಳಲ್ಲಿ ಅವನು ಅನುಭವಿಸಿದ ಯಾತನೆಯಿಂದ ಕಣ್ಣುಗಳಲ್ಲಿ ಒಡೆದ ರಕ್ತನಾಳಗಳು ಉಳಿಯುವಂತಾಯಿತು. ಹಾರ್ಟ್,ಆದಾಗ್ಯೂ,ತನ್ನ ತಂದೆಯ ಆಪ್ಯಾಯಮಾನ ವರ್ತನೆಯನ್ನು ಮತ್ತು ವೃತ್ತಿಪರ ಕುಸ್ತಿವಾತಾವರಣದಲ್ಲಿ ಬೆಳೆದಿದ್ದನ್ನು ಉದಾಹರಿಸಿದರು.
ಹವ್ಯಾಸಿ ಕುಸ್ತಿ ವೃತ್ತಿಜೀವನ
ತನ್ನ ಬಾಲ್ಯದ ಮೈಕಟ್ಟಿನ ಬಗ್ಗೆ "ಚರ್ಮ ಮತ್ತು ಮೂಳೆಗಳಿಂದ" ಕೂಡಿತ್ತೆಂದು ಹಾರ್ಟ್ ಉಲ್ಲೇಖಿಸಿದ್ದರೂ,ಪ್ರೌಢಶಾಲೆಯಲ್ಲಿ,ಹಾರ್ಟ್ ಹವ್ಯಾಸಿ ಕುಸ್ತಿ ವಿಭಾಗದಲ್ಲಿ ಅನುಭವ ಮತ್ತು ಯಶಸ್ಸನ್ನು ಗಳಿಸಿದ. ಇಸವಿ 1973ರ ಕಲ್ಗಾರಿ ಸಿಟಿ ಚಾಂಪಿಯನ್‌ಶಿಪ್ ಸೇರಿದಂತೆ ಕಲ್ಗಾರಿಯಾದ್ಯಂತ ನಡೆದ ಪಂದ್ಯಾವಳಿಗಳಲ್ಲಿ ಗಮನಾರ್ಹ ಚಾಂಪಿಯನ್‌ಶಿಪ್‌ಗಳನ್ನು ಅವನು ಗೆದ್ದರು. ಇದು ನಂತರ ವೃತ್ತಿಪರ ಕುಸ್ತಿ "ಕಾನೂನುಬದ್ಧ"ವಾಗಿ ಅವನ ವೃತ್ತಿಜೀವನಕ್ಕೆ ವಿಶ್ವಾಸಾರ್ಹತೆ ತಂದುಕೊಟ್ಟಿತು. ಹಾರ್ಟ್ 1970ರ ದಶಕದ ಮಧ್ಯಾವಧಿಯಲ್ಲಿ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ಆಡುವ ಬಗ್ಗೆ ಪರಿಗಣಿಸಿದ. ಆದರೆ ಅದರ ಬದಲಾಗಿ ಕಾಲೇಜು ಪದವಿ ಓದಲು ನಿರ್ಧರಿಸಿದರು. ಮೌಂಟ್ ರಾಯಲ್ ಕಾಲೇಜಿನಲ್ಲಿ ತನ್ನ ಹೆಸರನ್ನು ನೊಂದಾಯಿಸಿದ.
ಸ್ಟಾಂಪೆಡೆ ವ್ರೆಸ್ಲಿಂಗ್(1976–1984)
ಬ್ರೆಟ್ ಹಾರ್ಟ್ 19ರ ವಯಸ್ಸಿನಲ್ಲೇ, ಕಲ್ಗಾರಿಯಲ್ಲಿ ತನ್ನ ತಂದೆಯ ಸ್ಟಾಂಪಡೆ ವ್ರೆಸ್ಲಿಂಗ್ ಕಂಪೆನಿಯಲ್ಲಿ ಕೆಲಸ ಮಾಡಲು ಆರಂಭಿಸಿದ ಜತೆಗೆ ಅವನ ತಂದೆ ಸ್ವಲ್ಪ ಕಾಲ ಅವನ ವ್ಯವಸ್ಥಾಪಕರಾಗಿ ಸೇವೆ ಸಲ್ಲಿಸಿದರು. ಹಾರ್ಟ್ ಮೊದಲಿಗೆ ಈ ಪಂದ್ಯಗಳ ತೀರ್ಪುಗಾರರಾಗಿ ಈ ಕಂಪನಿಗೆ ನೆರವಾದ.ಆದರೆ ಒಂದು ದೈವನಿಯಾಮಕ ಘಟನೆಯಲ್ಲಿ,ಕುಸ್ತಿಪಟುವೊಬ್ಬ ತನ್ನ ಪಂದ್ಯವನ್ನು ನಿರ್ವಹಿಸಲು ವಿಫಲನಾದ. ಅವನಿಗೆ ಬದಲಿಯಾಗಿ ತನ್ನ ಪುತ್ರನನ್ನು ಸೆಣಸುವಂತೆ ಸ್ಟು ಹೇಳಬೇಕಾಯಿತು. ಇದು ಸಾಕ್ಚಚೆವಾನ್,ಸಾಸ್ಕಟೂನ್‌ನಲ್ಲಿ ಹಾರ್ಟ್ ಮೊದಲ ಪಂದ್ಯಕ್ಕೆ ದಾರಿ ಕಲ್ಪಿಸಿತು. ಮುಂದಿನ ಭವಿಷ್ಯದಲ್ಲಿ,ಅವನು ಕಾಯಂ ಸ್ಪರ್ಧಿಯಾದ,ತರುವಾಯ ಸಹೋದರ ಕೈಥ್ ಜತೆ ಪಾಲುದಾರನಾಗಿ ನಾಲ್ಕು ಬಾರಿ ಟ್ಯಾಗ್ ಟೀಮ್ ಚಾಂಪಿಯನ್‌ಶಿಪ್ ಗೆದ್ದ. ಇದಕ್ಕೆ ಮುಂಚೆ,ವೃತ್ತಿಪರ ಕುಸ್ತಿಯಲ್ಲಿ ತನ್ನ ವೃತ್ತಿಜೀವನ ನಡೆಸುವುದು ಅವನಿಗೆ ಇನ್ನೂ ಖಾತರಿಯಾಗಿರಲಿಲ್ಲ ಮತ್ತು ಈ ಕಲ್ಪನೆಯ ಬಗ್ಗೆ ಸದಾ ಆಲೋಚಿಸುತ್ತಿದ್ದ.
ಹಾರ್ಟ್ ಜಪಾನ್‌ನ ಸ್ಪರ್ಧಾಳುಗಳು ಮತ್ತು ನಿಜಜೀವನದ ತರಬೇತುದಾರರಾದ Mr. ಹಿಟೊ ಮತ್ತು Mr. ಸಕುರಾಡಾ ಅವರಿಂದ ಬಹುತೇಕ ಮುಖ್ಯ ಅನುಭವಗಳನ್ನು ಗಳಿಸಿದ. ನಂತರ ತನ್ನ ಮಹತ್ವಪೂರ್ಣ ಶಿಕ್ಷಕರು ಎಂದು ಅವರನ್ನು ಶ್ಲಾಘಿಸಿದ್ದಾನೆ. ಮುಂದಿನ ಭವಿಷ್ಯದಲ್ಲಿ ಹಾರ್ಟ್ ಡೈನಾಮೈಟ್ ಕಿಡ್ ವಿರುದ್ಧ ಅತ್ಯಂತ ಪರಿಣಾಮಕಾರಿ ಪಂದ್ಯಗಳಿಂದ ಜನರ ಗುಂಪುಗಳನ್ನು ಅಚ್ಚರಿಗೊಳಿಸಿದ. ತನ್ನ ಸಹೋದರರು ಮತ್ತು ವಯಸ್ಸಾದ ತಂದೆಯ ಜತೆಯಲ್ಲಿ ಕುಸ್ತಿಅಭ್ಯಾಸದ ನಡುವೆ, ಇತರೆ ಕಂಪೆನಿ ಮಾಲೀಕರ ಮಕ್ಕಳ ರೀತಿಯಲ್ಲಿ ಸ್ವಜನಪಕ್ಷಪಾತ ಮಾಡದಿರಲು ಹಾರ್ಟ್ ನಿರ್ಧರಿಸಿದ. ಹಾರ್ಟ್ ನಿಷ್ಠೆಯಿಂದ ತನಗೆ ಮನವಿ ಮಾಡಿದಾಗಲೆಲ್ಲ ಪಂದ್ಯದಲ್ಲಿ ಜಾಬ್ಡ್(ಪೂರ್ವನಿರ್ಧರಿತ ಸೋಲು) ಪ್ರದರ್ಶನ ನೀಡಿದ.ಆದರೂ ತನ್ನ ಪ್ರದರ್ಶನಗಳ ವಿಶ್ವಾಸಾರ್ಹತೆಯಲ್ಲಿ ಗೌರವವಿರಿಸಿಕೊಂಡ. ಸ್ವತಃ ತನ್ನ ಬಗ್ಗೆ ಹೇಳಿಕೊಂಡಂತೆ, "ಬ್ರೆಟ್ ಹಾರ್ಟ್ ರೀತಿಯಲ್ಲಿ ಯಾರೂ ಒದೆತವನ್ನು ಸ್ವೀಕರಿಸಲಾರರು." ಸಂದರ್ಶನಗಳಲ್ಲಿ ಭಾಗವಹಿಸಿ, ಜನರ ಗುಂಪಿನ ಎದುರು ಮಾತನಾಡಲು ಅವನು ಹಿಂಜರಿದರೂ ಹಾರ್ಟ್ ಕಂಪನಿಯ ಉನ್ನತ ಪ್ರಶಸ್ತಿಗಳನ್ನು ಗೆದ್ದ. ಇವುಗಳಲ್ಲಿ ಎರಡು ಬ್ರಿಟಿಷ್ ಕಾಮನ್‌ವೆಲ್ತ್ ಮಿಡ್ ಹೆವಿವೇಟ್ ಚಾಂಪಿಯನ್‌ಶಿಪ್‌ಗಳು,ಐದು ಅಂತಾರಾಷ್ಟ್ರೀಯ ಟ್ಯಾಗ್ ಟೀಮ್ ಚಾಂಪಿಯನ್‌ಶಿಪ್‌ಗಳು ಮತ್ತು 6 ಉತ್ತರ ಅಮೆರಿಕ ಹೆವಿವೇಟ್ ಚಾಂಪಿಯನ್‌ಶಿಪ್‌ಗಳು ಸೇರಿವೆ. ನ್ಯೂ ಜಪಾನ್ ಪ್ರೊ ವ್ರೆಸ್ಲಿಂಗ್‌ನಲ್ಲಿ ಪ್ರಖ್ಯಾತ ಟೈಗರ್ ಮಾಸ್ಕ್‌ ಜತೆ ಕುಸ್ತಿ ಆಡಿರುವ ಹಾರ್ಟ್, ಅನೇಕ ಕುಸ್ತಿಪಟುಗಳು ಸೇರಿದಂತೆ ಕಂಪನಿಯನ್ನು ಆಗಸ್ಟ್ 1984ರಲ್ಲಿ ವಿಶ್ವ ಕುಸ್ತಿ ಒಕ್ಕೂಟ ಸ್ವಾಧೀನಕ್ಕೆ ತೆಗೆದುಕೊಳ್ಳುವ ತನಕ ಸ್ಟಾಂಪಡೆಯ ಅತ್ಯಂತ ಯಶಸ್ವಿ ಪ್ರದರ್ಶಕನಾಗಿ ಉಳಿದ.
ಹಾರ್ಟ್ ಫೌಂಡೇಶನ್ ಮತ್ತು ಆರಂಭದ ಸಿಂಗಲ್ಸ್ ಪಂದ್ಯಗಳು (1984–1991)
WWFನಲ್ಲಿ ಕೌಬಾಯ್ ತಂತ್ರದೊಂದಿಗೆ ಆರಂಭಿಸುವಂತೆ ಹಾರ್ಟ್‌ನನ್ನು ಕೇಳಲಾಯಿತು. ಆದರೆ ಅದಕ್ಕೆ ನಿರಾಕರಿಸಿ, ತಾನು ಬಂದಿರುವ ಸ್ಥಳದ ಬಗ್ಗೆ ಉದಾಹರಿಸಿ, "ನೀವು ಕೌಬಾಯ್ ಎಂದು ಹೇಳುವಿರಾದರೆ ನೀವು ಹಾಗೆ ಇರಬೇಕಾಗುತ್ತದೆ" ಬದಲಿಗೆ,ತನ್ನ ಭಾವಮೈದುನ ಜಿಮ್ "ದಿ ಆನ್ವಿಲ್" ನೀಡ್‌ಹಾರ್ಟ್ ಜತೆ ಜೋಡಿಯಾಗಲು ಮನವಿ ಮಾಡಿದ.ಜಿಮ್ಮಿ ಹಾರ್ಟ್‌ ನಿರ್ವಹಣೆಯಲ್ಲಿ ಹಾರ್ಟ್ ಫೌಂಡೇಶನ್ ಎಂದು ಅದನ್ನು ಕರೆಯಲಾಯಿತು. ಅವನು ತನ್ನ ಪ್ರಥಮ ಟಿವಿಯಲ್ಲಿ ಪ್ರಸಾರವಾದ WWF ಚೊಚ್ಚಲ ಪ್ರವೇಶವನ್ನು 1984ರ ಆಗಸ್ಟ್‌ನ ಟ್ಯಾಗ್ ಪಂದ್ಯದಲ್ಲಿ ತನ್ನ ಭಾವಮೈದುನ ದಿ ಡೈನಾಮೈಟ್ ಕಿಡ್ ಜತೆ ಸೇರಿ ಭಾಗವಹಿಸಿದ. 1985ರಲ್ಲಿ ಅವನು ಅಂತಿಮವಾಗಿ ಇನ್ನೊಬ್ಬ ಬಾವಮೈದುನ ನೀಡ್‌ಹಾರ್ಟ್ ಜತೆ ಕಂಪನಿಯ ಟ್ಯಾಗ್ ಟೀಮ್ ವಿಭಾಗವನ್ನು ನಿರ್ಮಿಸಲು ಪಾಲುದಾರನಾದ. ಆರಂಭದಲ್ಲಿ ಹೀಲ್(ಕೆಟ್ಟ ವರ್ತನೆ) ತಂಡವಾಗಿ ಮ್ಯಾನೇಜರ್ ಜಿಮ್ಮಿ ಹಾರ್ಟ್ ಅವರ ಹಾರ್ಟ್ ಫೌಂಡೇಶನ್‌ ಸ್ಟೇಬಲ್‌ಗೆ ಸೇರಿದರು. ಆದರೆ ಶೀಘ್ರದಲ್ಲೇ ಎರಡೂ ತಂಡದ ಸದಸ್ಯರು ಮತ್ತು ಮ್ಯಾನೇಜರ್ ಅವರ ಒಂದೇರೀತಿಯ ಕುಟುಂಬದ ಹೆಸರುಗಳ ಕಾರಣದಿಂದ ಬ್ರೆಟ್ ಮತ್ತು ಆನ್ವಿಲ್ ತಂಡದೊಂದಿಗೆ ಹೆಸರು ಅಂಟಿಕೊಂಡಿತು. ವ್ರೆಸಲ್‌ಮ್ಯಾನಿಯ 2ರಲ್ಲಿ ಅವನು 20-ಮ್ಯಾನ್ ಬಾಟಲ್ ರಾಯಲ್‌ನಲ್ಲಿ ಭಾಗವಹಿಸಿದರು. ಅದನ್ನು ಆಂಡ್ರೆ ದಿ ಜೈಂಟ್ ಗೆದ್ದರು. ಬ್ರೆಟ್ ಚುರುಕುಬುದ್ಧಿ, ತಾಂತ್ರಿಕಶೈಲಿಯಿಂದ ಎಕ್ಸಲೆನ್ಸ್ ಆಫ್ ಎಕ್ಸಿಕ್ಯೂಶನ್ ಹೆಸರನ್ನು ಸಂಪಾದಿಸಿತು(ಗೊರಿಲ್ಲಾ ಮಾನ್‌ಸೂನ್ ಪ್ರಯೋಗ) -ಅವರ ಪಾಲುದಾರ ನೀಡ್ಹಾರ್ಟ್ ಶಕ್ತಿ ಮತ್ತು ಕಾದಾಡುವ ಕೌಶಲ್ಯಗಳ ಜತೆ ಆಸಕ್ತಿಕರ ವೈರುಧ್ಯವನ್ನು ಸೃಷ್ಟಿಸಿತು.
ಹಾರ್ಟ್ WWFನಲ್ಲಿ 1980ರ ದಶಕದ ಮಧ್ಯಾವಧಿಯಲ್ಲಿ ಪ್ರಖ್ಯಾತಿಗೆ ಏರಿದ ಮತ್ತು ಹಾರ್ಟ್ ಫೌಂಡೇಶನ್ ಎರಡು ಬಾರಿ WWF ಟ್ಯಾಗ್ ಟೀಮ್ ಚಾಂಪಿಯನ್‌ಶಿಪ್ ಗೆದ್ದಿತು. ಅವರ ಮೊದಲ ಆದಿಪತ್ಯವು ಸೂಪರ್‌ಸ್ಟಾರ್ಸ್ ಆವೃತ್ತಿಯಲ್ಲಿ ಫೆಬ್ರವರಿ 7,1987ರಲ್ಲಿ ಆರಂಭವಾಯಿತು.ಆಗ ಬ್ರಿಟಿಷ್ ಬುಲ್‌ಡಾಗ್ಸ್ ಅವನನ್ನು ಸೋಲಿಸಿ ಪ್ರಶಸ್ತಿಯನ್ನು ಗೆದ್ದ. ಸೂಪರ್‌ಸ್ಟಾರ್ಸ್ ಅಕ್ಟೋಬರ್ 27 ಆವೃತ್ತಿಯಲ್ಲಿ ಸ್ಟ್ರೈಕ್ ಫೋರ್ಸ್‌ಗೆ ಅವನು ಪ್ರಶಸ್ತಿಯನ್ನು ಕಳೆದುಕೊಂಡ. ತರುವಾಯ ಫೇಸ್(ಒಳ್ಳೆಯ ವರ್ತನೆ)ಗೆ ಪರಿವರ್ತನೆಯಾಗಿ "ದಿ ಪಿಂಕ್ ಎಂಡ್ ಬ್ಲಾಕ್ ಅಟಾಕ್" ಎಂಬ ಉಪನಾಮವನ್ನು ಇಟ್ಟುಕೊಂಡರು.
ಸಮ್ಮರ್‌ಸ್ಲಾಮ್‌ನಲ್ಲಿ ಹಾರ್ಟ್ ಫೌಂಡೇಶನ್ ಟು ಔಟ್ ಆಫ್ ತ್ರೀ ಫಾಲ್ಸ್ ಮ್ಯಾಚ್‌ನಲ್ಲಿ ಲೀಜನ್ ಆಫ್ ಡೂಮ್‌ನ ಸ್ವಲ್ಪ ನೆರವಿನೊಂದಿಗೆ ಡೆಮಾಲಿಷನ್ ಸದಸ್ಯರಾದ ಕ್ರಶ್ ಮತ್ತು ಸ್ಮ್ಯಾಶ್ ಅವರನ್ನು ಸೋಲಿಸಿ ಎರಡನೇ ಆಧಿಪತ್ಯವನ್ನು ಆರಂಭಿಸಿತು. ಅಕ್ಟೋಬರ್ 30ರಂದು,ಹಾರ್ಟ್ ಫೌಂಡೇಶನ್ ದಿ ರಾಕರ್ಸ್‌ಗೆ(ಮಾರ್ಟಿ ಜೆನೆಟಿ ಮತ್ತು ಶಾನ್ ಮೈಕೇಲ್ಸ್) ಪ್ರಶಸ್ತಿಯನ್ನು ಕಳೆದುಕೊಂಡಿತು. ಆದರೆ ಕೆಲವು ದಿನಗಳ ನಂತರ,ಅಧ್ಯಕ್ಷ ಜ್ಯಾಕ್ ಟುನಿ ಹಾರ್ಟ್‌ ಫೌಂಡೇಶನ್‌ಗೆ ಪ್ರಶಸ್ತಿಯನ್ನು ವಾಪಸು ಮಾಡಿದರು. ಏಕೆಂದರೆ ಪಂದ್ಯದ ಸಂದರ್ಭದಲ್ಲಿ ಟರ್ನ್‌ಬಕಲ್‌ನಿಂದ ಹಗ್ಗವೊಂದು ಹೊರಗೆ ಬಂದಿತ್ತು ಹಾಗೂ ಟೆಲಿವಿಷನ್‌ನಲ್ಲಿ ಗೆಲುವು ಮಾನ್ಯವಾಗಲಿಲ್ಲವಾದ್ದರಿಂದ ಈ ನಿರ್ಧಾರವನ್ನು ಬದಲಿಸಲಾಗಿತ್ತು. ಹಾರ್ಟ್ ಫೌಂಡೇಶನ್ ಅವಧಿಯು ಆಗಸ್ಟ್ 27,1990ರಿಂದ ಮಾರ್ಚ್ 24,1991ರವರೆಗೆ ಮುಂದುವರೆಯಿತು.
ಹಾರ್ಟ್ ಫೌಂಡೇಶನ್‌ನಲ್ಲಿದ್ದ ಕಾಲದಲ್ಲಿ,ಹಾರ್ಟ್ ಆಗಾಗ್ಗೆ ಒಂಟಿ ಕುಸ್ತಿಪಟುವಾಗಿ ಕೂಡ ಸ್ಪರ್ಧಿಸಿದ್ದ. ವ್ರೆಸಲ್‌ಮ್ಯಾನಿಯ IVನಲ್ಲಿ ಅಂತಿಮ ವಿಜೇತ ಬ್ಯಾಡ್ ನ್ಯೂಸ್ ಬ್ರೌನ್‌ನಿಂದ ಬ್ಯಾಟಲ್ ರಾಯಲ್‌ನಲ್ಲಿ ಸೋಲಪ್ಪಿದ ಕೊನೆಯ ವ್ಯಕ್ತಿಯಾದ. ವ್ರೆಸ್ಟಲ್‌ಫೆಸ್ಟ್ 88 ಸಿಂಗಲ್ಸ್ ಪಂದ್ಯದಲ್ಲಿ ಕೂಡ ಬ್ರೌನ್ ಹಾರ್ಟ್‌ರನ್ನು ಸೋಲಿಸಿದ. ಮೇ 1989ರಲ್ಲಿ ಹಾರ್ಟ್ ಹ್ಯಾಮಿಲ್ಟನ್, ಒಂಟಾರಿಯೊದಲ್ಲಿ 16 -ಮ್ಯಾನ್ ಬ್ಯಾಟಲ್ ರಾಯಲ್ ಗೆದ್ದುಕೊಂಡ. WWF ವೃತ್ತಿಜೀವನದ ಬಗ್ಗೆ ಹಾರ್ಟ್ ಸ್ವತಃ ಹೆಚ್ಚೆಚ್ಚಾಗಿ ಬಣ್ಣಿಸಿಕೊಳ್ಳುತ್ತಾ,ಶ್ರೇಷ್ಟವಾಗಿದೆ,ಶ್ರೇಷ್ಟವಾಗಿತ್ತು,ಶ್ರೇಷ್ಟವಾಗಲಿದೆ(1984ರ ಚಲನಚಿತ್ರ ದಿ ನ್ಯಾಚುರಲ್‌ ನಿಂದ ಹುಟ್ಟಿಕೊಂಡಿದೆ). ಇದನ್ನು ನಂತರ ಮೂರು ಹೇಳಿಕೆಗಳ ಮೂಲಕ ಸಮರ್ಥಿಸಿಕೊಂಡಿದ್ದಾನೆ: ಅವನು ಸ್ವಯಂ ತಪ್ಪಿನಿಂದ ಎದುರಾಳಿಯನ್ನು ಗಾಯಗೊಳಿಸಿಲ್ಲ; ತನ್ನ ವೃತ್ತಿಜೀವನದ ಇಡೀ ಅವಧಿಯಲ್ಲಿ ಒಂದು ಪ್ರದರ್ಶನ ಮಾತ್ರ ತಪ್ಪಿಸಿಕೊಂಡಿದ್ದಾನೆ(ವಿಮಾನ ಹಾರಾಟದಲ್ಲಿ ತೊಂದರೆಗಳ ಫಲವಾಗಿ),ಪಂದ್ಯದಲ್ಲಿ ಸೋಲಪ್ಪಿಕೊಳ್ಳಲು ಒಂದು ಬಾರಿ ಮಾತ್ರ ನಿರಾಕರಿಸಿದ-ಸುದೀರ್ಘ ಎದುರಾಳಿ ಶಾನ್ ಮೈಕೇಲ್ಸ್ ಜತೆ 1997ರ ಸರ್ವೈವರ್ ಸೀರೀಸ್ ಈವೆಂಟ್‌ನ ಫೈನಲ್ WWF ಪಂದ್ಯದಲ್ಲಿ-ಅದು ಈಗ ಮಾಂಟ್ರಿಯಲ್ ಸ್ಕ್ರೂಜಾಬ್ ಎಂದು ಕುಖ್ಯಾತಿ ಪಡೆಯಿತು.
ಏಕಾಂಗಿ ಯಶಸ್ಸು (1991–1992)
ವ್ರೆಸಲ್‌ಮ್ಯಾನಿಯ VIIನಲ್ಲಿ ನ್ಯಾಸ್ಟಿ ಬಾಯ್ಸ್‌ಗೆ ಸೋಲಪ್ಪಿದ ಹಿನ್ನೆಲೆಯಲ್ಲಿ ಫೌಂಡೇಶನ್ ಇಬ್ಭಾಗವಾಗಿ ಹಾರ್ಟ್ ಸಿಂಗಲ್ಸ್ ವೃತ್ತಿಜೀವನದಲ್ಲಿ ತೊಡಗಲು ತೆರಳಿದ. ಅವನು ಪ್ರಥಮ WWF ಇಂಟರ್‌ಕಾಂಟಿನೆಂಟಲ್ ಚಾಂಪಿಯನ್‌ಷಿಪ್‌ ನ್ನು ಶಾರ್ಪ್‌ಶೂಟರ್ ಜತೆ Mr. ಪರ್ಫೆಕ್ಟ್ನನ್ನು ಸೋಲಿಸುವ ಮೂಲಕ 1991ರಲ್ಲಿ ಸಮ್ಮರ್‌ಸ್ಲಾಮ್‌ನಲ್ಲಿಗೆದ್ದ. ಹಾರ್ಟ್‌ರನ್ನು ಆಗ ದಿ ಮೌಂಟಿಜತೆ ಹಗೆತನದಲ್ಲಿ ಇರಿಸಲಾಗಿತ್ತು. ಮೌಂಟಿಯ ಮ್ಯಾನೇಜರ್ ಜಿಮ್ಮಿ ಹಾರ್ಟ್, ಹಾರ್ಟ್ ಮೇಲೆ ನೀರನ್ನು ಎಸೆದಿದ್ದರಿಂದ ಈ ಹಗೆತನ ಉದ್ಭವಿಸಿತು. ನಂತರ,ಮೌಂಟಿ ಜಾನುವಾರು ತಿವಿಯುವ ಆಯುಧ ಹಿಡಿದು ಧಾವಿಸಿ ಹಾರ್ಟ್‌ಗೆ ಆಘಾತ ನೀಡಿದ್ದ. ಸೋಲನುಭವಿಸಿದ ನಂತರ,ರಾಡ್ಡಿ ಪೈಪರ್ ಮೌಂಟಿಯನ್ನು ಸ್ಲೀಪರ್ ಹೋಲ್ಡ್ ಮೂಲಕ 1992ರ ರಾಯಲ್ ರಂಬಲ್‌ನಲ್ಲಿ ಸೋಲಿಸಿದ ಹಾಗೂ ಬ್ರೆಟ್, ಪೈಪರ್‌ನನ್ನು ಆ ವರ್ಷಾಂತ್ಯದಲ್ಲಿ ವ್ರೆಸಲ್‌ಮ್ಯಾನಿಯ VIIIರಲ್ಲಿ ನಡೆದ ಎರಡನೇ ಇಂಟರ್‌ಕಾಂಟಿನೆಂಟಲ್ ಚಾಂಪಿಯನ್‌ಶಿಪ್‌ನಲ್ಲಿ ಮಣಿಸಿದ.
ಮುಖ್ಯ ಪಂದ್ಯದ ಸ್ಥಾನಮಾನಕ್ಕೆ ಏರಿಕೆ(1992–1993)
ವೆಂಬ್ಲಿ ಸ್ಟೇಡಿಯಂನಲ್ಲಿ 80,000 ಅಭಿಮಾನಿಗಳ ಎದುರು 1992ರಲ್ಲಿ ನಡೆದ ಸಮ್ಮರ್‌ಸ್ಲಾಮ್ ಮುಖ್ಯಸ್ಪರ್ಧೆಯಲ್ಲಿ ತನ್ನ ಬಾವಮೈದುನ ಡೇವಿ ಬಾಯ್ ಸ್ಮಿತ್‌ಗೆ ಇಂಟರ್‌ಕಾಂಟಿನೆಂಟಲ್ ಚಾಂಪಿಯನ್‌ಶಿಫ್‌ನಲ್ಲಿ ಸೋಲಪ್ಪಿದ. ಇದು ಅವರ ಪ್ರಥಮ ಮುಖ್ಯ ಸ್ಪರ್ಧೆ ಪೇ-ಪರ್-ವ್ಯೂ ಪಂದ್ಯವಾಗಿದ್ದು,ತರುವಾಯ ಮುಖ್ಯ ಸ್ಪರ್ಧೆ ಸ್ಥಾನಮಾನವನ್ನು ಕಾಯ್ದುಕೊಂಡು, WWF ಚಾಂಪಿಯನ್‌ಶಿಪ್‌ಗೆ ಸ್ಪರ್ಧಿಯಾಗಿ ಜನಪ್ರಿಯತೆ ಗಳಿಸಿದ. ಅವನು WWF ಚಾಂಪಿಯನ್‌ಶಿಪ್‌ನ್ನು ಅದೇ ವರ್ಷದ ಅಕ್ಟೋಬರ್ 12ರಂದು ಸೆಸ್ಕಚೆವಾನ್,ಸಸ್ಕಟೂನ್‌ನಲ್ಲಿನ  ಸೆಸ್ಕಚೆವಾನ್ ಸ್ಥಳದಲ್ಲಿ ರಿಕ್ ಫ್ಲೇರ್‌ನಿಂದ ಗೆದ್ದುಕೊಂಡ.ಈ ಪಂದ್ಯವನ್ನು ಆರಂಭದಲ್ಲಿ WWF ಕಿರುತೆರೆಯಲ್ಲಿ ಪ್ರಸಾರವಾಗಿಲ್ಲ- ಬದಲಿಗೆ ಈ ಪಂದ್ಯವು ಕಾಲಿಸಿಯಂ ವಿಡಿಯೋ ಪ್ರಸಾರದಲ್ಲಿ ಲಭ್ಯವಾಯಿತು. ಪಂದ್ಯದ ಸಂದರ್ಭದಲ್ಲಿ ಅವರ ಬಲಗೈಯ ಬೆರಳೊಂದರ ಮೂಳೆಯ ಕೀಲುತಪ್ಪಿತು ಹಾಗೂ ಪಂದ್ಯದ ಉಳಿದ ಕಾಲಾವಧಿಯಲ್ಲಿ ಪರಿಣಾಮ ಬೀರದಂತೆ ಅದನ್ನು ಸ್ವಸ್ಥಾನಕ್ಕೆ ತಳ್ಳಿದ
Mr. ಫುಜಿ ಮಧ್ಯಪ್ರವೇಶದ ನಂತರ ವ್ರೆಸಲ್‌ಮ್ಯಾನಿಯ IX ನಲ್ಲಿ ಯೊಕೊಜುನಾಗೆ ಪ್ರಶಸ್ತಿಯನ್ನು ಅವನು ಸೋಲುವುದಕ್ಕೆ ಮುಂಚಿತವಾಗಿ ಪಾಪಾ ಶಾಂಗೊ, ಶಾನ್ ಮೈಕೇಲ್ಸ್ ,ರೇಜರ್ ರಾಮನ್ ಮತ್ತು ಮಾಜಿ ಚಾಂಪಿಯನ್ ರಿಕ್ ಫ್ಲೇರ್ ಮುಂತಾದ ಸ್ಪರ್ಧಿಗಳ ವಿರುದ್ಧ ಪ್ರಶಸ್ತಿಯನ್ನು ಗೆದ್ದುಕೊಂಡ. ಫುಜಿ ಹಾರ್ಟ್‌ ನೆರವಿಗೆ ಆಗಮಿಸಿದ ಹಲ್ಕ್ ಹೋಗನ್‌ಗೆ ಪ್ರಶಸ್ತಿಗೆ ಸ್ಪರ್ದಿಸುವಂತೆ ಸವಾಲು ಹಾಕಿದ,ಹೋಗನ್ ಯೊಕೊಜುನಾದಲ್ಲಿ ಐದನೇ WWF ಚಾಂಪಿಯನ್‌ಶಿಪ್ ಗೆದ್ದುಕೊಂಡ. ಸ್ವಲ್ಪ ಸಮಯದ ನಂತರ,ರೇಜರ್ ರಾಮೊನ್,Mr.ಪರ್ಫೆಕ್ಟ್ ಮತ್ತು ಬಾಮ್ ಬಾಮ್ ಬೈಗ್ಲೊ(ಮುಂಚೆ ನಡೆದ ಕಿಂಗ್ ಆಫ್ ದಿ ರಿಂಗ್ ಪಂದ್ಯವಾಳಿಗಳು ಕೇವಲ ಪ್ರದರ್ಶಿತ ಪಂದ್ಯಗಳಾಗಿದ್ದವು)ಅವರನ್ನು ಸೋಲಿಸಿ 1993ರ ಪ್ರಥಮ ಪೇ-ಪರ್-ವ್ಯೂ ಕಿಂಗ್ ಆಫ್ ದಿ ರಿಂಗ್ ಪಂದ್ಯಾವಳಿಯನ್ನು ಗೆದ್ದುಕೊಂಡ. ಕಿಂಗ್ ಆಫ್ ದಿ ರಿಂಗ್ ಪಟ್ಟವನ್ನು ಪಡೆದ ನಂತರ ಅನೌನ್ಸರ್ ಜೆರಿ "ದಿ ಕಿಂಗ್" ಲಾವ್ಲರ್‌ನಿಂದ ಹಾರ್ಟ್ ದಾಳಿಗೆ ಗುರಿಯಾದ. ಲಾವ್ಲರ್ ತಾನು ನ್ಯಾಯವಾದ ಕಿಂಗ್ ಎಂದು ವಾದಿಸಿದ ಮತ್ತು ಹಾರ್ಟ್ ಮತ್ತು ಕುಟುಂಬದ ವಿರುದ್ಧ ವಾಗ್ದಾಳಿ ಆರಂಭಿಸಿದ. ಆ ಹಗೆತನವು ಇಬ್ಬರ ನಡುವೆ 1993ರಲ್ಲಿ ಸಮ್ಮರ್‌ಸ್ಲಾಮ್ ಪಂದ್ಯದಲ್ಲಿ ಅಂತ್ಯಗೊಂಡಿತು. ಹಾರ್ಟ್ ಮೊದಲಿಗೆ ಶಾರ್ಪ್‌ಶೂಟರ್ ಮೂಲಕ ಬಿಗಿಪಟ್ಟು ಹಾಕಿ ಪಂದ್ಯವನ್ನು ಗೆದ್ದಿದ್ದ. ಹಾರ್ಟ್, ಆದಾಗ್ಯೂ ಪಟ್ಟನ್ನು ಬಿಡಲಿಲ್ಲ ಹಾಗೂ ಅನರ್ಹತೆಯ ಮೂಲಕ ಲಾವ್ಲರ್ ಪರವಾಗಿ ತೀರ್ಪನ್ನು ಬದಲಿಸಲಾಯಿತು. ಹಾರ್ಟ್ ಪ್ರಕಾರ,ಸಮ್ಮರ್‌ಸ್ಲಾಮ್ ಮೂಲ ಯೋಜನೆಯಲ್ಲಿ,WWF ಚಾಂಪಿಯನ್ ಹಲ್ಕ್ ಹೋಗನ್‌ನನ್ನು ಹಾರ್ಟ್ ವಿರುದ್ಧ ಪಾಸಿಂಗ್ ಆಫ್ ದಿ ಟಾರ್ಚ್ ಮೂಲಕ ಕಣಕ್ಕಿಳಿಸುವುದಾಗಿತ್ತು. ಇಬ್ಬರು ಪ್ರಶ‍ಸ್ತಿಯೊಂದಿಗೆ ಜಗ್ಗಾಟ ಸ್ಪರ್ಧೆ ಆಡುವ ಪ್ರಚಾರದ ಚಿತ್ರಗಳನ್ನು ತೆಗೆಯಲಾಗಿದೆಯೆಂದು ಹಾರ್ಟ್ ವಾದಿಸಿದರು. ನಂತರ ಯೋಜನೆಯನ್ನು ಕೈಬಿಡಲಾಯಿತು. ಬದಲಾಗಿ ಕಿಂಗ್ ಆಫ್ ದಿ ರಿಂಗ್ PPVವಿಯ ಕಟ್ಟಕಡೆಯ WWF ಪ್ರದರ್ಶನದಲ್ಲಿ ಹೋಗನ್ ಯೋಕುಜುನಾಗೆ ಪ್ರಶಸ್ತಿಯನ್ನು ಬಿಟ್ಟುಕೊಟ್ಟ. ಇದು ಇಬ್ಬರ ನಡುವೆ ನೈಜ ದ್ವೇಷಕ್ಕೆ ಸ್ಫೂರ್ತಿ ನೀಡಿತು. ಹೋಗನ್ ಪ್ರಶಸ್ತಿಯನ್ನು ಸೋಲುವಾಗ ತಮಗೆ ಸಾಕಷ್ಟು ಗೌರವ ನೀಡಲಿಲ್ಲ ಮತ್ತು "ಹೊಸ WWF ತಲೆಮಾರು" ನಾಯಕನಾಗಿ ಇರಿಸಲಿಲ್ಲ ಎಂದು ಹಾರ್ಟ್ ಭಾವಿಸಿದ.
ಕುಟುಂಬದ ಸಮಸ್ಯೆಗಳು(1993–1994)
ಈ ಹಂತದಲ್ಲಿ ಬ್ರೆಟ್ ಹಾರ್ಟ್ ತನ್ನ ಕಿರಿಯ ಸಹೋದರ ಓವನ್ ಹಾರ್ಟ್ ಜತೆ ಹಗೆತನಕ್ಕೆ ಪ್ರವೇಶಿಸಿದ. ಓವನ್ ಬ್ರೆಟ್ ಬಗ್ಗೆ ಅಸೂಯೆ ಪಡುವುದು ಕಥಾವಸ್ತುವಿನಲ್ಲಿ ಒಳಗೊಂಡಿದೆ. ಹಾರ್ಟ್ಸ್(ಬ್ರೆಟ್,ಓವನ್,ಬ್ರೂಸ್ ಮತ್ತು ಕೀತ್) ಶಾನ್ ಮೈಕೇಲ್ಸ್(ಲಾವ್ಲರ್‌ಗೆ ಕೊನೆಯ ನಿಮಿಷದ ಬದಲಾವಣೆ)ಮತ್ತು ಅವನ ಅನುಯಾಯಿಗಳ ವಿರುದ್ಧ ಸೆಣಸುವಾಗ ಇದು ಸರ್ವೈವರ್ ಸೀರಿಸ್‌ನಲ್ಲಿ ಆರಂಭವಾಯಿತು. ಓವನ್ ಹೊರತುಪಡಿಸಿ ಎಲ್ಲ ಸಹೋದರರು ಪಂದ್ಯದಲ್ಲಿ ಉಳಿದರು.ಹಾರ್ಟ್ ಕುಟುಂಬದ ಏಕೈಕ ಸದಸ್ಯ ಓವನ್ ಪಂದ್ಯದಿಂದ ಹೊರಹಾಕಲ್ಪಟ್ಟ. ತನ್ನ ಉಚ್ಚಾಟನೆಗೆ ಬ್ರೆಟ್‌ನನ್ನು ದೂಷಿಸಿದ ಓವನ್,ತನ್ನನ್ನು ತಡೆಹಿಡಿದಿದ್ದಕ್ಕಾಗಿ ಕೂಡ ನಿಂದಿಸಿದ. ಬ್ರೆಟ್ ಜತೆ ಮುಖಾಮುಖಿ ಪಂದ್ಯಕ್ಕೆ ಓವನ್ ಒತ್ತಾಯಿಸಿದ. ಅದಕ್ಕೆ ಒಪ್ಪಲು ಬ್ರೆಟ್ ನಿರಾಕರಿಸಿದ. ಕಥಾವಸ್ತುವಿನಲ್ಲಿ, ಬ್ರೆಟ್ ತನ್ನ ಪೋಷಕರ ಜತೆ ಕ್ರಿಸ್‌ಮಸ್ ರಜಾದಿನಗಳಂದು ತನ್ನ ವೈರದ ಇತ್ಯರ್ಥಕ್ಕೆ ಹಾಗೂ ಕುಟುಂಬದ ಪುನರ್ಮಿಲನಕ್ಕೆ ಕೆಲಸ ಮಾಡಿದ.
ಜನವರಿಯ ರಾಯಲ್ ರಂಬಲ್‌‌ನಲ್ಲಿ ಬ್ರೆಟ್ ಮತ್ತು ಓವನ್ WWF ಟ್ಯಾಗ್ ಟೀಮ್ ಚಾಂಪಿಯನ್‌ಶಿಪ್‌ಗಾಗಿ ದಿ ಕ್ವೆಬೆಕರ್ಸ್ ಜತೆ ಕಾಳಗಕ್ಕೆ ಇಳಿದ. ಪಂದ್ಯದ ಸಂದರ್ಭದಲ್ಲಿ ಕೇಫೇಬ್(ನಿಜವೆಂದು ಬಿಂಬಿಸುವ) ಮೊಣಕಾಲಿನ ಗಾಯದಿಂದಾಗಿ ಬ್ರೆಟ್ ಮುಂದುವರಿಸಲು ಅಸಮರ್ಥ ಎಂದು ತೀರ್ಪುಗಾರ ಟಿಮ್ ವೈಟ್ ಪರಿಗಣಿಸಿದ್ದರಿಂದ ಪಂದ್ಯವನ್ನು ನಿಲ್ಲಿಸಿದ. ಪಂದ್ಯದ ನಂತರ,ಪ್ರಶಸ್ತಿಯ ಅವಕಾಶವನ್ನು ಬಲಿಕೊಟ್ಟಿದ್ದಕ್ಕಾಗಿ ತನ್ನ ಸಹೋದರನನ್ನು ಓವನ್ ದೂಷಿಸಿದ ಮತ್ತು ಗಾಯಗೊಂಡ ಮೊಣಕಾಲಿಗೆ ದಾಳಿಮಾಡಿ,ಇಬ್ಬರ ನಡುವೆ ಹಗೆತನಕ್ಕೆ ಪ್ರಚೋದನೆ ನೀಡಿದ. ಇದಾದ ನಂತರ,ಹಾರ್ಟ್ ವಿವಾದದ ಮಧ್ಯೆ,1994ರ ರಾಯಲ್ ರಂಬಲ್ ಪಂದ್ಯದಲ್ಲಿ ಭಾಗವಹಿಸಿ ಅದರಲ್ಲಿ ಗೆಲ್ಲಲು ಸಮರ್ಥನಾದ. ಹಾರ್ಟ್ ಮತ್ತು ಲೆಕ್ಸ್ ಲೂಗರ್ ಅಂತಿಮ ಇಬ್ಬರು ಸ್ಪರ್ಧಿಗಳಾಗಿದ್ದು, ಒಂದೇ ಸಮಯದಲ್ಲಿ ಟಾಪ್ ರೋಪ್‌ನಲ್ಲಿ ನಿರ್ಗಮಿಸಿದರು. ಆದ್ದರಿಂದ ಇಬ್ಬರನ್ನೂ 1994ರ ರಾಯಲ್ ರಂಬಲ್ ಪಂದ್ಯದ ಸಹ-ವಿಜೇತರು ಎಂದು ಹೆಸರಿಸಲಾಯಿತು ಮತ್ತು ವ್ರೆಸಲ್‌ಮ್ಯಾನಿಯ Xರಲ್ಲಿ ಪ್ರಶಸ್ತಿಗಳನ್ನು ಸ್ವೀಕರಿಸಿದರು. ಲೂಗರ್ ಮೊದಲಿಗೆ ಯೋಕೊಜುನಾನನ್ನು ಎದುರಿಸುವ ಅವಕಾಶ ಗೆದ್ದನು ಹಾಗೂ ಪ್ರಶಸ್ತಿ ಗೆಲ್ಲುವುದಕ್ಕೆ ಮುಂಚಿತವಾಗಿ ಓವನ್ ಇನ್ನೂ ಪಂದ್ಯಕ್ಕಾಗಿ ಒತ್ತಾಯಿಸುತ್ತಿದ್ದರಿಂದ ಓವನ್ ಜತೆ ಹಾರ್ಟ್ ಕಾಳಗ ನಡೆಸಬೇಕಾಯಿತು. ಓವನ್ ಪಂದ್ಯದಲ್ಲಿ ಜಯಗಳಿಸಿದ. ಓವನ್ ವಿರುದ್ಧ ಪಂದ್ಯದಲ್ಲಿ ಸೋತ ಹಾರ್ಟ್ ತನ್ನ ಎರಡನೇ WWF ಚಾಂಪಿಯನ್‌ಶಿಪ್‌ಗಾಗಿ ಯೋಕೊಜುನಾನನ್ನು ಸೋಲಿಸಿದ.
ಹಾರ್ಟ್ ತನ್ನ ಸಹೋದರ ಓವನ್ ಜತೆ ಹಗೆತನ ಮುಂದುವರಿಸಿದ ಹಾಗೂ ಡೀಸೆಲ್ ಜತೆ ಹಗೆತನವನ್ನು ಕೂಡ ಆರಂಭಿಸಿದ. ಹಾರ್ಟ್ ಸ್ನೇಹಿತ ಮತ್ತು ಮಾಜಿ ಟ್ಯಾಗ್ ತಂಡದ ಸಹಯೋಗಿ ಜಿಮ್ ನೀಡ್‌ಹಾರ್ಟ್ WWF‌ಗೆ ವಾಪಸಾದ ಮತ್ತು ಹಾರ್ಟ್ ಜತೆ ಪುನರ್ಮಿಲನಗೊಂಡ. ಕಿಂಗ್ ಆಫ್ ದಿ ರಿಂಗ್‌ನಲ್ಲಿ ಹಾರ್ಟ್ ಡೀಸೆಲ್ ವಿರುದ್ಧ WWF ಚಾಂಪಿಯನ್‌ಷಿಪ್‌ನ್ನು ಗೆದ್ದುಕೊಂಡ. ಹಾರ್ಟ್ ಪಂದ್ಯ ಗೆಲ್ಲುವ ಸಂದರ್ಭದಲ್ಲಿ, ಶಾನ್ ಮೈಕೇಲ್ಸ್ ಡೀಸೆಲ್ ಪರವಾಗಿ ಮಧ್ಯಸ್ಥಿಕೆ ವಹಿಸಿದ. ಡೀಸೆಲ್‌ ಜಾಕ್‌ನೈಫ್ ಪವರ್‌ಬಾಂಬ್ ಪ್ರಯೋಗಿಸಿದಾಗ ಅವನಿಗೆ ಜಯ ಸಮೀಪಿಸಿದಂತೆ ಕಂಡುಬಂತು.ಆದರೆ ಅವನು ಹಾರ್ಟ‍್‌ನನ್ನು ನೆಲಕ್ಕೆ ಒತ್ತಿಹಿಡಿಯುವ ಮುನ್ನ,ನೀಡ್‌ಹಾರ್ಟ್ ಮಧ್ಯಪ್ರವೇಶಿಸಿದ. ಡೀಸೆಲ್ ಅನರ್ಹತೆ ಆಧಾರದ ಮೇಲೆ ಗೆಲುವು ಗಳಿಸಿದ. ಆದರೆ ಹಾರ್ಟ್ ತನ್ನ ಪ್ರಶಸ್ತಿಯನ್ನು ಉಳಿಸಿಕೊಂಡ. ನೀಡ್‌ಹಾರ್ಟ್ ಮರಳಿದ ನಂತರ ಡೀಸೆಲ್ ಮತ್ತು ಮೈಕೇಲ್ಸ್ ಪಂದ್ಯದ ನಂತರ ಹಾರ್ಟ್ ವಿರುದ್ದ ದಾಳಿ ಮಾಡಿದ. ಆ ರಾತ್ರಿ ನೀಡ್‌ಹಾರ್ಟ್ ಓವನ್‌ಗೆ ಪಂದ್ಯಾವಳಿ ಗೆಲುವಿಗೆ ಸಹಾಯ ಮಾಡಿದಾಗ ಅವನ ಪ್ರೇರಣೆ ಸ್ಪಷ್ಟವಾಗಿತ್ತು. ಓವನ್ ಅವನ ಸೋದರನ ವಿರುದ್ಧ ಪ್ರಶಸ್ತಿ ಪಂದ್ಯವಾಡುವುದು ಇದರಿಂದ ಸಾಧ್ಯವಾಗಿತ್ತು. ಸಮ್ಮರ್‌ಸ್ಲಾಮ್‌ನಲ್ಲಿ ಹಾರ್ಟ್ ಓವನ್ ವಿರುದ್ಧ ಸ್ಟೀಲ್ ಕೇಜ್ ಪಂದ್ಯದಲ್ಲಿ WWF ಚಾಂಪಿಯನ್‌ಷಿಪ್‌ನ್ನು ಯಶಸ್ವಿಯಾಗಿ ಉಳಿಸಿಕೊಂಡ. ಈ ಪಂದ್ಯವು ಡೇವ್ ಮೆಲ್ಟ್‌ಜರ್ ಅವರಿಂದ 5-ಸ್ಟಾರ್ ರೇಟಿಂಗ್ ಪಡೆಯಿತು.
ಹಾರ್ಟ್ ತರುವಾಯ ಸರ್ವೈವರ್ ಸೀರೀಸ್‌ನ ಬಾಬ್ ಬ್ಯಾಕ್‌ಲಂಡ್ ವಿರುದ್ಧ ಸಬ್‌ಮಿಷನ್ ಪಂದ್ಯದಲ್ಲಿ WWF ಚಾಂಪಿಯನ್‌ಷಿಪ್ ಕಳೆದುಕೊಂಡ.ಪ್ರತಿಯೊಬ್ಬ ಸ್ಪರ್ಧಿಯ ಮ್ಯಾನೇಜರ್(ಹಾರ್ಟ್ ಪರ ಡೇವಿ ಬಾಯ್ ಸ್ಮಿತ್,ಬ್ಯಾಕ್ಲಂಡ್ ಪರ ಓವನ್)ತಾವು ಪ್ರತಿನಿಧಿಸುವ ಕುಸ್ತಿಪಟುವಿನ ಸೋಲನ್ನು ಒಪ್ಪಿಕೊಳ್ಳಬೇಕಿತ್ತು. ಹಾರ್ಟ್ ಬ್ಯಾಕ್‌ಲಂಡ್‌ನ ಕ್ರಾಸ್‌ಫೈರ್ ಚಿಕನ್‌ವಿಂಗ್‌ನಲ್ಲಿದ್ದಾಗ ಮತ್ತು ಡೇವಿ ಬಾವ್ ಕೇಫೇಬ್‌ನಲ್ಲಿ ಸೋತಾಗ, ಓವನ್ ತನ್ನ ತಾಯಿ ಹೆಲೆನ್ ಮನವೊಲಿಸಿ ಹಾರ್ಟ್ ಸೋಲನ್ನು ಒಪ್ಪಿಕೊಳ್ಳುವಂತೆ ಮಾಡಿದ.ಇದರಿಂದ ಬ್ಯಾಕ್‌ಲಂಡ್‌ಗೆ ಚಾಂಪಿಯನ್‌ಶಿಪ್ ಜಯ ದಕ್ಕಿತು. ಬಕ್‌ಲಂಡ್ ಜತೆ ಬ್ರೆಟ್ ಹಗೆತನವು ವ್ರೆಸಲ್‌ಮ್ಯಾನಿಯ XIರಲ್ಲಿ ಮುಂದುವರಿದು,ಅಲ್ಲಿ ಅವನು ಇನ್ನೊಂದು ಸಬ್‌ಮಿಷನ್ ಪಂದ್ಯದಲ್ಲಿ(ಆಟ ತ್ಯಜಿಸುವುದಾಗಿ ಘೋಷಿಸುವ ಪಂದ್ಯ) ಬ್ಯಾಕ್‌ಲಂಡ್‌ರನ್ನು ಸೋಲಿಸಬೇಕಾಗಿತ್ತು.
ವಿವಿಧ ವೈರಗಳು ಮತ್ತು ಹಾರ್ಟ್ ಫೌಂಡೇಶನ್ ಪುನರ್ಮಿಲನ(1995–1997)
ಬ್ರೆಟ್ ನಂತರ 1995ರಲ್ಲಿ ಡೀಸೆಲ್‌ನ WWF ಚಾಂಪಿಯನ್‌ಶಿಫ್ ಹಿಂದೆ ಹೋಗುತ್ತಾರೆ. ರಾಯಲ್ ರಂಬಲ್‌ನಲ್ಲಿ ಅವವ ಪಂದ್ಯವು ಹೊರಗಿನ ಹಸ್ತಕ್ಷೇಪದಿಂದ ಸತತವಾಗಿ ಹಾನಿಗೊಂಡ ನಂತರ,ಬ್ರೆಟ್ ಸರ್ವೈವರ್ ಸೀರೀಸ್‌ನಲ್ಲಿ ಡೀಸೆಲ್ ವಿರುದ್ಧ No DQ ಪಂದ್ಯದಲ್ಲಿ ಮೂರನೇ WWF ಚಾಂಪಿಯನ್‌ಶಿಪ್ ಗೆಲ್ಲುತ್ತಾನೆ. ಹಾರ್ಟ್ ನಿಜಜೀವನದ ವೈರಿ ಶಾನ್ ಮೈಕೇಲ್ಸ್ 1996 ರಾಯಲ್ ರಂಬಲ್‌ನಲ್ಲಿ ಗೆಲುವು ಗಳಿಸಿದ ನಂತರ, ವ್ರೆಸಲ್‌ಮ್ಯಾನಿಯ XIIನಲ್ಲಿ ಇವರಿಬ್ಬರ ನಡುವೆ 60 ನಿಮಿಷಗಳ ಐರನ್ ಮ್ಯಾನ್ ಪಂದ್ಯ ಏರ್ಪಡಿಸಲಾಗುತ್ತದೆ. 60 ನಿಮಿಷಗಳಲ್ಲಿ ಹೆಚ್ಚಿನ ನಿರ್ಧಾರಗಳನ್ನು ತೆಗೆದುಕೊಂಡ ಕುಸ್ತಿಪಟು ಪಂದ್ಯವನ್ನು ಮತ್ತು WWF ಚಾಂಪಿಯನ್‌ಶಿಪ್ ಗೆಲ್ಲುತ್ತಾನೆ. ಗಡಿಯಾರದಲ್ಲಿ ಒಂದು ನಿಮಿಷಕ್ಕಿಂತ ಕಡಿಮೆ ಅವಧಿ ಉಳಿದು ಅಂಕ ಇನ್ನೂ 0 -0ಯಲ್ಲಿದ್ದಾಗ, ಮೈಕೇಲ್ಸ್ ಮಧ್ಯದ ಹಗ್ಗದಿಂದ ಹಾರಿದ.ಅವನ ಕಾಲುಗಳನ್ನು ಹಾರ್ಟ್ ಹಿಡಿದು,ಶಾರ್ಪ್‌ಶೂಟರ್‌ನಲ್ಲಿ ಬಂಧಿಸಿದ. ಆದಾಗ್ಯೂ,ಮೈಕೇಲ್ ಕಡೆಯ 30 ಸೆಕೆಂಡುಗಳಲ್ಲಿ ಸೋಲನ್ನು ಒಪ್ಪಿಕೊಳ್ಳದಿದ್ದಾಗ, ಪಂದ್ಯವು ಡ್ರಾನಲ್ಲಿ ಕೊನೆಗೊಂಡಿತು. ಪಂದ್ಯವು ಹೆಚ್ಚುವರಿ ಸಮಯದಲ್ಲಿ ಸಡನ್ ಡೆತ್‌ನಲ್ಲಿ ಮುಂದುವರಿಯುವುದು ಎಂದು ಅಧ್ಯಕ್ಷ ಗೊರಿಲ್ಲಾ ಮಾನ್ಸೂನ್ ತೀರ್ಪು ನೀಡಿದರು. ಮೈಕೇಲ್ಸ್ ಸೂಪರ್‌ಕಿಕ್ ಹೊಡೆದು ಚಿನ್ನವನ್ನು ಗೆದ್ದುಕೊಂಡ.
ವ್ರೆಸಲ್‌ಮ್ಯಾನಿಯ ನಂತರ,ಹಾರ್ಟ್ ಕಿರುತೆರೆಯಿಂದ ಬಿಡುವು ಪಡೆದುಕೊಂಡ. WCW ಮತ್ತು WWF ಎರಡರಿಂದಲೂ ಹಾರ್ಟ್ ಉದ್ಯೋಗದ ಪ್ರಸ್ತಾವನೆಗಳನ್ನು ಪರಿಶೀಲಿಸಿದ. ಆದರೆ ಅಂತಿಮವಾಗಿ WWF ಗೆ ಮರು-ಸಹಿ ಹಾಕಲು ನಿರ್ಧರಿಸಿದ. ಬೇಸಿಗೆಕಾಲದಲ್ಲಿ, 1996 ಕಿಂಗ್ ಆಫ್ ದಿ ರಿಂಗ್ ಗೆಲುವಿನಿಂದ ಹುಮ್ಮಸ್ಸಿನಿಂದಿದ್ದ ಸ್ಟೀವ್ ಆಸ್ಟಿನ್, ಬ್ರೆಟ್‌ನನ್ನು ಸತತವಾಗಿ ಮೂದಲಿಸಿದ ಮತ್ತು ತನ್ನ ಜತೆ ಪಂದ್ಯವಾಡುವಂತೆ ಸವಾಲು ಹಾಕಿದ. ಕಿರುತೆರೆಯಿಂದ 8 ತಿಂಗಳ ವಿರಾಮದ ನಂತರ, ಬ್ರೆಟ್ ಹಿಂತಿರುಗಿ ಸರ್ವೈವರ್ ಸೀರೀಸ್‌ನಲ್ಲಿ ಆಸ್ಟಿನ್‌ನನ್ನು ಸೋಲಿಸಿದ. ಹಾರ್ಟ್ ಆಸ್ಟಿನ್‌ನನ್ನು ರಿಂಗ್ ಹೊರಗೆ ಎಸೆದಾಗ, ರಾಯಲ್ ರಂಬಲ್‌ನಲ್ಲಿ ಇವರಿಬ್ಬರ ನಡುವೆ ಹಗೆತನ ಮುಂದುವರಿಯಿತು. ಆಸ್ಟಿನ್(ತೀರ್ಪುಗಾರರ ಅರಿವಿಲ್ಲದೇ)ರಿಂಗ್ ಒಳಗೆ ಹತ್ತಿ ರಂಬಲ್‌ನಲ್ಲಿ ಜಯಗಳಿಸಿದ. ಈ ವಿವಾದವನ್ನು ನಿಭಾಯಿಸಲು ಆಸ್ಟಿನ್ ಮತ್ತು ಅವನು ರಿಂಗ್ ಒಳಗೆ ಪ್ರವೇಶಿಸಿದ ನಂತರ ಸೋಲಿಸಿದ ಸ್ಪರ್ಧಿಗಳ ನಡುವೆ ಫೇಟಲ್ ಫೋರ್-ವೇ ಏರ್ಪಡಿಸಲಾಯಿತುIn Your House 13: Final Four ಮತ್ತು ವಿಜೇತರು ಒಂದನೇ ಕ್ರಮಾಂಕದ ಸ್ಪರ್ಧಿಯಾಗಲಿದ್ದರು. ಪ್ರಸಕ್ತ ಚಾಂಪಿಯನ್ ಶಾನ್ ಮೈಕೇಲ್ಸ್ ಪ್ರಶಸ್ತಿ ತೊರೆದ ನಂತರ,ಪಂದ್ಯವು ಅಧಿಕೃತವಾಗಿ WWF ಚಾಂಪಿಯನ್‌ಶಿಪ್‌ನ ಒಂದು ಭಾಗವಾಯಿತು. ಹಾರ್ಟ್ ಆಸ್ಟಿನ್, ವೇಡರ್ ಮತ್ತು ಅಂಡರ್‌ಟೇಕರ್ ಅವರನ್ನು ಫೇಟಲ್ ಫೋರ್-ವೇನಲ್ಲಿ ಸೋಲಿಸಿದರು. ಆದಾಗ್ಯೂ, ಹಾರ್ಟ್ ಆಧಿಪತ್ಯ ಅಲ್ಪಕಾಲೀನವಾಗುವಂತೆ ಆಸ್ಟಿನ್ ಖಾತರಿಮಾಡಿದ. ರಾ ನಲ್ಲಿ ಮರುರಾತ್ರಿ ಸಿಕೊ ಸಿಡ್ ವಿರುದ್ಧ ಹಾರ್ಟ್ ಪಂದ್ಯವಾಡುವಂತೆ ಮಾಡಿದ. ಇಬ್ಬರು ಸ್ಟೀಲ್ ಕೇಜ್ ಪಂದ್ಯದಲ್ಲಿ ವ್ರೆಸಲ್‌ಮ್ಯಾನಿಯಾ 13ಗೆ ಸ್ವಲ್ಪ ಮುಂಚೆ(ಹಾರ್ಟ್ ಅವರ 12ನೇ ಅನುಕ್ರಮ ಮತ್ತು ಅಂತಿಮ ವ್ರೆಸಲ್‌ಮ್ಯಾನಿಯ)ಸ್ಪರ್ಧಿಸಿದರು.ಆಸ್ಟಿನ್ ವಾಸ್ತವವಾಗಿ ಹಾರ್ಟ್ ಗೆಲ್ಲಬೇಕೆಂದು ಪ್ರಯತ್ನಿಸಿದ,ವ್ರೆಸಲ್‌ಮ್ಯಾನಿಯ 13 ಪಂದ್ಯವನ್ನು ಟೈಟಲ್ ಪಂದ್ಯವಾಗಿ ಮಾಡಲು ಈ ಪ್ರಯತ್ನ ಮಾಡಿದ. ಏಕಕಾಲೀನವಾಗಿ,ವ್ರೆಸಲ್‌ಮ್ಯಾನಿಯದಲ್ಲಿ ಸಿಡ್ ಜತೆ ನಿಗದಿತ ಪಂದ್ಯವಾಡಬೇಕಿದ್ದ ದಿ ಅಂಡರ್‌ಟೇಕರ್ ಸಿಡ್ ಗೆಲ್ಲುವುದಕ್ಕೆ ನೆರವಾಗಲು ಪ್ರಯತ್ನಿಸಿದ.ಸಿಡ್ ಕೊನೆಗೂ ಪಂದ್ಯವುಳಿಸಿಕೊಂಡು,ಹಾರ್ಟ್ ಮತ್ತು ಆಸ್ಟಿನ್‌ಗೆ ಅಪ್ಪಟ ದ್ವೇಷದ ಪಂದ್ಯವಾಗಿ ಮಾರ್ಪಟ್ಟಿತು.
ವ್ರೆಸಲ್‌ಮ್ಯಾನಿಯ 13ರಲ್ಲಿ ಹಾರ್ಟ್ ಮತ್ತು ಆಸ್ಟಿನ್ ಸಬ್‌ಮಿಷನ್ ಪಂದ್ಯದ ಮೂಲಕ ಮರುಪಂದ್ಯವಾಡಿದರು. ಅದು ಕಡೆಗೆ ಡೇವಿಡ್ ಮೆಲ್ಟ್‌ಜರ್ ಅವರಿಂದ 5-ಸ್ಟಾರ್ ರೇಟಿಂಗ್ ಪಡೆಯಿತು. ಕೊನೆಯಲ್ಲಿ ಹಾರ್ಟ್ ಆಸ್ಟಿನ್‌ನನ್ನು ಶಾರ್ಪ್‌ಶೂಟರ್‌ನಿಂದ ಬಂಧಿಸಿದರೂ, ಆಸ್ಟಿನ್ ಪಂದ್ಯವನ್ನು ಬಿಟ್ಟುಕೊಡಲು ನಿರಾಕರಿಸಿದ. ವಾಸ್ತವವಾಗಿ ಆಸ್ಟಿನ್ ಪಂದ್ಯ ತೊರೆದಿರಲಿಲ್ಲ, ಆದರೆ ರಕ್ತ ಕಳೆದುಕೊಂಡಿದ್ದರಿಂದ ನೋವಿನಿಂದಾಗಿ ಪಂದ್ಯವನ್ನು ತೊರೆದ. ವಿಶೇಷ ಅತಿಥಿ ತೀರ್ಪುಗಾರ ಕೆನ್ ಶಮ್‌ರಾಕ್ ಹಾರ್ಟ್ ಗೆಲುವನ್ನು ಘೋಷಿಸಿದ ನಂತರ ಹಾರ್ಟ್ ಆಸ್ಟಿನ್ ವಿರುದ್ಧ ಥಳಿತ ಮುಂದುವರಿಸಿದ. ಇದು ಆಸ್ಟಿನ್‌ನನ್ನು ಫೇಸ್(ಒಳ್ಳೆಯ ವರ್ತನೆ ಕುಸ್ತಿಪಟು)ಆಗಿ ಪರಿವರ್ತಿಸಿತು ಮತ್ತು ಹಾರ್ಟ್ ಹೀಲ್(ಕೆಟ್ಟ ವರ್ತನೆಯ ಕುಸ್ತಿಪಟು)ಆಗಿ ಪರಿವರ್ತನೆಯಾದ. ವ್ರೆಸಲ್‌ಮ್ಯಾನಿಯ 13 ಮೂಲ ಯೋಜನೆಯೇನೆಂದರೆ ಹಾರ್ಟ್ ವಿರುದ್ಧ ಮೈಕೇಲ್ಸ್ ಚಾಂಪಿಯನ್‌ಷಿಪ್ ಮರುಪಂದ್ಯವಾಗಿದ್ದು, ಅದರಲ್ಲಿ ಮೈಕೇಲ್ಸ್ ಹಾರ್ಟ್‌ಗೆ ಪ್ರಶಸ್ತಿ ಬಿಟ್ಟುಕೊಡಲು ವ್ಯವಸ್ಥೆ ಮಾಡಲಾಗಿತ್ತು. ಆದಾಗ್ಯೂ,ರಾಯಲ್ ರಂಬಲ್‌ ನಡೆದು ಎರಡು ವಾರಗಳ ನಂತರ ಮೈಕೇಲ್ಸ್ ಮಂಡಿಗೆ ಗಾಯವಾಯಿತು. ಶಾನ್ ಬ್ರೆಟ್‌ಗೆ ಪ್ರಶಸ್ತಿ ಬಿಟ್ಟುಕೊಡಲು ಇಷ್ಟಪಡುವುದಿಲ್ಲ ಎಂಬ ವದಂತಿಗಳು ಹರಡಲು ಆರಂಭವಾಯಿತು. ವ್ರೆಸಲ್‌ಮ್ಯಾನಿಯ 13 ಮುಖ್ಯಸ್ಪರ್ಧೆಯಲ್ಲಿ ಹಾರ್ಟ್ ವಾಸ್ತವವಾಗಿ ಹೊರಬಂದು,ರಿಂಗ್‌ನೊಳಕ್ಕೆ ಕಾಲಿಡುವಂತೆ ಮೈಕೇಲ್ಸ್‌ಗೆ ಸವಾಲು ಹಾಕಿದ ಮತ್ತು ಶೂಟ್ ಪ್ರೊಮೊ(ರಿಂಗ್‌ನಲ್ಲಿ ಸಂದರ್ಶನ)ಮೈಕೇಲ್ ಪಾದದಲ್ಲಿ "ಕೀವುತುಂಬಿದ ಗಾಯ"ವಾಗಿದೆಯೆಂದು ಹೇಳಿಕೆ ನೀಡಿದ. ಮೆಕ್‌ಮೋಹನ್ ಮೈಕೇಲ್ಸ್ ಪಕ್ಕದಲ್ಲಿ ರಿಂಗ್‌ನಲ್ಲಿ ಪ್ರತಿಕ್ರಿಯಿಸುತ್ತಾ, ತನ್ನ ಸ್ಥಾನದಿಂದ ತಕ್ಷಣವೇ ಎದ್ದು ಮೈಕೇಲ್‌ನನ್ನು ಶಾಂತವಾಗಿಸಲು ಪ್ರಯತ್ನಿಸಿದ. ಹಾರ್ಟ್ ರಾ ನಲ್ಲಿ ನೋ-ಡಿಸ್‌ಕ್ವಾಲಿಫಿಕೇಶನ್ ಸ್ಟ್ರೀಟ್ ಫೈಟ್‌ನಲ್ಲಿ ಆಸ್ಟಿನ್‌ನನ್ನು ಎದುರಿಸಿದ. ಅದರಲ್ಲಿ ಆಸ್ಟಿನ್ ಈಗ ಹೀಲ್ ಆಗಿದ್ದ ಹಾರ್ಟ್ ಕಣಕಾಲನ್ನು ಉಕ್ಕಿನ ಕುರ್ಚಿಯಿಂದ ಹೊಡೆದು ಗಾಯಗೊಳಿಸಿದ. ಆಸ್ಟಿನ್ ಹಾರ್ಟ್‌ನ ಸ್ವಯಂ ಅಂತಿಮ ಪಟ್ಟು ಶಾರ್ಪ್‌ಶೂಟರ್‌ನಿಂದ ಹಾರ್ಟ್‌ನನ್ನು ಬಿಡುಗಡೆ ಮಾಡಲು ನಿರಾಕರಿಸುವುದರೊಂದಿಗೆ ಪಂದ್ಯ ಮುಕ್ತಾಯವಾಯಿತು. ಆಂಬ್ಯುಲೆನ್ಸ್ ಹಿಂಭಾಗದಲ್ಲಿ ಸ್ಟ್ರೆಚರ್‌ನಲ್ಲಿದ್ದ ಹಾರ್ಟ್‌ಗೆ ಆಸ್ಟಿನ್ ಥಳಿತ ಮುಂದುವರಿಸಿದ. ಅವನು ಪುನಃ ಬೇಟಿಯಾಗಲಿದ್ದಾನೆ.In Your House 14: Revenge of the 'Taker:ಇವರಿಬ್ಬರ ನಡುವೆ ಮೊದಲ ಮತ್ತು ಒಂದೇ ಬಾರಿ ನಡೆದ ಪಂದ್ಯವು ಪೇ-ಪರ್-ವ್ಯೂ ಮುಖ್ಯಪಂದ್ಯವಾಗಿ ಗುರುತಿಸಲಾಯಿತು. ಆಸ್ಟಿನ್ ಹಾರ್ಟ್‌ನನ್ನು ರಿಂಗ್ ಮಧ್ಯದಲ್ಲಿ ಶಾರ್ಪ್‌ಶೂಟರ್ ಮೂಲಕ ಬಂಧಿಸಿದ್ದಾಗ, ದಿ ಬ್ರಿಟಿಷ್ ಬುಲ್‌ಡಾಗ್ ಹಾರ್ಟ್ ಪರವಾಗಿ ಮಧ್ಯಪ್ರವೇಶ ಮಾಡಿದ.ಇದರ ಫಲವಾಗಿ ಅನರ್ಹತೆಗೊಂಡು, ಹಾರ್ಟ್ ವಿರುದ್ಧ ಆಸ್ಟಿನ್‌ಗೆ ಏಕೈಕ ಜಯವನ್ನು ತಂದುಕೊಟ್ಟಿತು.
ಮುಂಬರುವ ವಾರಗಳಲ್ಲಿ, ಬ್ರೆಟ್, "ದಿ ಹಿಟ್‌ಮ್ಯಾನ್" ಹಾರ್ಟ್ ಅಮೆರಿಕದ ಅಭಿಮಾನಿಗಳನ್ನು ಖಂಡಿಸಿದ.ವಿಶ್ವದಾದ್ಯಂತ ತನ್ನ ಜನಪ್ರಿಯತೆ ಮುಂದುವರಿದರೂ ಅದಕ್ಕೆ ವಿರುದ್ದವಾಗಿ ತನ್ನ ವಿರುದ್ಧ ಇತ್ತೀಚಿನ ವಾರಗಳಲ್ಲಿ ನಕಾರಾತ್ಮಕ ಪ್ರತಿಕ್ರಿಯೆಯನ್ನು ಅವರು ನೀಡುತ್ತಿದ್ದುದು ಇದಕ್ಕೆ ಕಾರಣವಾಗಿತ್ತು. ನಂತರ ಸಹೋದರ ಓವನ್ ಮತ್ತು ಭಾವಮೈದುನ ಡೇವಿ ಬಾಯ್ ಸ್ಮಿತ್ ಮತ್ತು ಜಿಮ್ ನೀಡ್‌ಹಾರ್ಟ್ ಜತೆ ಪುನರ್ಮಿಲನಗೊಂಡ. ಕುಟುಂಬದ ಸದಸ್ಯರು ಬ್ರಿಯನಾ ಪಿಲ್‌ಮ್ಯಾನ್ ಜತೆ ಹೊಸ ಹಾರ್ಟ್ ಫೌಂಡೇಶನ್ ರಚಿಸಿದರು. ಈ ಪುನರುತ್ಥಾನವು ಅಮೇರಿಕ ವಿರೋಧಿ ಸ್ಟೇಬಲ್ ಎನಿಸಿಕೊಂಡು ಕೆನಡಾ ಮತ್ತು ಯುರೋಪ್‌ನಲ್ಲಿ ಜನಪ್ರಿಯವಾಗಿತ್ತು. ಆಂಗಲ್(ಕಾಲ್ಪನಿಕ ಕಥಾವಸ್ತು)ನ ಸಂದರ್ಭದಲ್ಲಿ,ಹಾರ್ಟ್ ಫೌಂಡೇಶನ್ ಆಫ್ರಿಕನ್ ಅಮೆರಿಕನ್ ಸ್ಟೇಬಲ್, ನೇಶನ್ ಆಫ್ ಡಾಮಿನೇಶನ್ ಲಾಕರ್ ಕೋಣೆಯನ್ನು ವಿಧ್ವಂಸಗೊಳಿಸಿದಂತೆ ಕಂಡುಬಂತು(ಕಥಾವಸ್ತುವಿನಲ್ಲಿ,DX ಹಾರ್ಟ್‌ಫೌಂಡೇಶನ್‌ನನ್ನು ಸಿಕ್ಕಿಹಾಕಿಸಿತು) DX ಜತೆ ಪ್ರೊಮೊ(ಸಂದರ್ಶನ)ಸಂದರ್ಭದಲ್ಲಿ, ಕೇಫೇಬ್ ಪ್ರತೀಕಾರವಾಗಿ,ಹಾರ್ಟ್ ಟ್ರಿಪಲ್ H ಮತ್ತು ಶಾನ್ ಮೈಕೇಲ್ಸ್ ಇಬ್ಬರನ್ನೂ "ಸಲಿಂಗಕಾಮಿಗಳು" ಎಂದು ಟೀಕಿಸಿದ. WWF ತೊರೆದ ನಂತರ ಹಾರ್ಟ್ ತನ್ನ ವೈರಿಗಳಿಗೆ ಕ್ಷಮೆಕೇಳಿದ ಹಾಗೂ ತಾನು ಒತ್ತಡಕ್ಕೊಳಗಾದೆ ಎಂದು ಹೇಳಿದ. "ತಾನು ಜನಾಂಗೀಯವಾದದ ಯಾವುದೇ ರೂಪ ಅಥವಾ ಸ್ವರೂಪದಲ್ಲಿಲ್ಲ" ಎಂದು ಹೇಳಿದ. ಇದು ಹುಡುಗಾಟವಾಡುವ ಸಂಗತಿಯಲ್ಲವೆಂದು ತಮಗೆ ನಂಬಿಕೆಯಿದೆ. ಸಲಿಂಗಕಾಮಿಗಳ ಬಗ್ಗೆ ನೀಡಿದ ಯಾವುದೇ ಪ್ರತಿಕ್ರಿಯೆಗಳಿಗೆ ನಾನು ಕ್ಷಮೆ ಕೇಳಲು ಬಯಸುತ್ತೇನೆ. ಇದು ನನ್ನ ಕಡೆಯಿಂದ ಉಂಟಾದ ದಡ್ಡ ತಪ್ಪು. ವ್ರೆಸ್ಲಿಂಗ್ ವಿತ್ ಶಾಡೋಸ್‌ನಲ್ಲಿ ಇಂತಹ ಉಲ್ಲೇಖಗಳನ್ನು ಬಳಸಲು ಹಾರ್ಟ್‌ಗೆ ಇಷ್ಟವಿಲ್ಲದಿರುವಿಕೆಯನ್ನು ಉದಾಹರಿಸಲಾಗಿದೆ. ಶಾನ್ ಮೈಕೇಲ್ಸ್ ಈ ನಿಂದನೆಗಳನ್ನು ಅವರ ವಿರುದ್ಧ ತೆರೆಯ ಮೇಲಿನ ವೈರ ಮುಂದುವರಿಸಲು ಬ್ರೆಟ್‌ನನ್ನು ಬಯಸಿದ್ದಾಗಿಯೂ, ಬ್ರೆಟ್ ಅದನ್ನು ತೀವ್ರವಾಗಿ ವಿರೋಧಿಸಿದನೆಂದೂ ಬ್ರೆಟ್ ಗಮನಸೆಳೆದಿದ್ದಾನೆ.
ಹಾರ್ಟ್ ತನ್ನ ಐದನೇ WWF ಚಾಂಪಿಯನ್‌ಶಿಪ್‌ನ್ನು ಸಮ್ಮರ್‌ಸ್ಲಾಮ್‌ನಲ್ಲಿ ಅತಿಥಿ ತೀರ್ಪುಗಾರ ಶಾನ್ ಮೈಕೇಲ್ಸ್ ಮುಖಕ್ಕೆ ಉಗಿದ ನಂತರ ಗೆದ್ದುಕೊಂಡ.ಮೈಕೇಲ್ಸ್ ಇದಕ್ಕೆ ಪ್ರತೀಕಾರವಾಗಿ ಉಕ್ಕಿನ ಕುರ್ಚಿಯನ್ನು ಅವನತ್ತ ಎಸೆದ,ಅದು ಆಕಸ್ಮಿಕವಾಗಿ ಅಂಡರ್‌ಟೇಕರ್‌ಗೆ ಬಡಿದು ಹಾರ್ಟ್‌ಗೆ ಅವನ ಭುಜವನ್ನು ನೆಲಕ್ಕೆ ಒತ್ತಿಹಿಡಿದು ಮಣಿಸಲು ಅವಕಾಶ ಕಲ್ಪಿಸಿತು.
ಮಾಂಟ್ರಿಯಲ್ ಸ್ಕ್ರೂಜಾಬ್ ಮತ್ತು ನಿರ್ಗಮನ(1997)
ತಾನು WWF ಚಾಂಪಿಯನ್‌ಷಿಪ್‌ನ್ನು ಮೆಕ್‌ಮೋಹನ್ ಜತೆ WCW TVಗೆ(ಆಗಿನ -WCW ಅಧ್ಯಕ್ಷ ಎರಿಕ್ ಬಿಸ್ಚೋಫ್ ಒತ್ತಾಯದ ನಡುವೆಯೂ,ಹಾರ್ಟ್‌ DVD ಆತ್ಮಚರಿತ್ರೆ ಪ್ರಕಾರ, ಅವನು WCWನ್ನು ಕಳಂಕರಹಿತ ಸ್ಥಿತಿಯಲ್ಲಿ ಸೇರಲಿದ್ದಾನೆ)ತೆಗೆದುಕೊಂಡುಹೋಗುವುದಿಲ್ಲ ಎಂದು ಹಾರ್ಟ್ ಮೆಕ್‌ಮೋಹನ್‌ಗೆ ತಿಳಿಸುತ್ತಾನೆ.ಮೆಕಮೋಹನ್ ಇನ್ನೂ ಕಳವಳಕ್ಕೀಡಾಗಿದ್ದನು.ಇದು ಅವನ ಮಾತನ್ನು ಮುರಿಯಲು ದಾರಿ ಕಲ್ಪಿಸಿ, ಅಂತಿಮವಾಗಿ ಮಾಂಟ್ರಿಯಲ್ ಸ್ಕ್ರೂಜಾಬ್‌ ಎಂದು ಹೆಸರು ಪಡೆಯಿತು.
ಹಾರ್ಟ್ ಶಾರ್ಪ್‌ಶೂಟರ್‌ಗೆ ಮಣಿಯದಿದ್ದರೂ,ತೀರ್ಪುಗಾರ ಅರ್ಲ್ ಹೆಬ್ನರ್ ಮೆಕ್‌ಮೋಹನ್ ಆದೇಶಗಳನ್ನು ಪಡೆದವನಂತೆ ಗಂಟೆ ಬಾರಿಸಲು ಕರೆ ನೀಡಿದ. ಇದು ಹಾರ್ಟ್ ಮೈಕೇಲ್ಸ್‌ಗೆ WWF ಚಾಂಪಿಯನ್‌ಶಿಪ್  "ಕಳೆದು"ಕೊಳ್ಳುವಲ್ಲಿ ಫಲಿತಾಂಶ ನೀಡಿತು ಕೋಪಗೊಂಡ ಹಾರ್ಟ್ ಮೆಕ್‌ಮೋಹನ್ ಮುಖಕ್ಕೆ ಉಗುಳಿ,ಕಿರುತೆರೆ ಉಪಕರಣ ನಾಶಮಾಡಿ,ಗೆರಾಲ್ಡ್ ಬ್ರಿಸ್ಕೊ ಎದುರು ಅಖಾಡದ ಹಿಂದೆ ಮೆಕ್‌ಮೋಹನ್‌ಗೆ ಗುದ್ದಿ,ಪ್ಯಾಟ್ ಪ್ಯಾಟರ್‌ಸನ್ ಮತ್ತು ಮೆಕ್‌ಮೋಹನ್ ಪುತ್ರ ಶೇನ್‌ ಬೆನ್ನುತಟ್ಟುವುದರಲ್ಲಿ ರಾತ್ರಿ ಕೊನೆಗೊಂಡಿತು. ಪಂದ್ಯದ ಮುಕ್ತಾಯದ ಬಗ್ಗೆ ಹಾರ್ಟ್ ಅಖಾಡದ ಹಿಂದೆ ಮೈಕೇಲ್ಸ್ ಜತೆ ಸಂಘರ್ಷಕ್ಕಿಳಿದ. ಮಾಂಟ್ರಿಯಲ್ ಸ್ಕ್ರೂಜಾಬ್‌ಗೆ ದಾರಿಕಲ್ಪಿಸುವ ತೆರೆಮರೆಯ ಹಿಂದಿನ ವಿದ್ಯಮಾನಗಳನ್ನು 1998ರಲ್ಲಿ ಬಿಡುಗಡೆಯಾದ ಸಾಕ್ಷ್ಯಚಿತ್ರಕ್ಕಾಗಿ ಚಿತ್ರೀಕರಿಸಲಾಯಿತು.Hitman Hart: Wrestling with Shadows
ಪೂರ್ವದ WCW ನಿರ್ವಹಣೆ(1997–1998)
ಸರ್ವೈವರ್ ಸೀರಿಸ್ ಪೇ-ಪರ್-ವ್ಯೂ ನಡೆದ ಮರುದಿನ,ನ್ಯೂ ವರ್ಲ್ಡ್ ಆರ್ಡರ್ ಜತೆಯಿದ್ದ ಎರಿಕ್ ಬಿಸ್ಚೋಫ್,ಹಾರ್ಟ್ ವರ್ಲ್ಡ್ ಚಾಂಪಿಯನ್‌ಶಿಪ್ ವ್ರೆಸ್ಲಿಂಗ್‌ಗೆ ಬರಲಿದ್ದಾನೆ ಮತ್ತು nWoಗೆ ಸೇರುತ್ತಾನೆಂದು ಪ್ರಕಟಿಸಿದರು. ಸರ್ವೈವರ್ ಸೀರಿಸ್‌ನ ಒಂದು ತಿಂಗಳ ನಂತರ,ಹಾರ್ಟ್ WWFನ ಮುಖ್ಯಸ್ಪರ್ಧಿಯಾದ WCWಗೆ ಸೇರುತ್ತಾನೆ. WCW ಮಂಡಳಿ ಅಧ್ಯಕ್ಷ J.J.ದಿಲ್ಲೋನ್ ಪ್ರಕಟಣೆ ನೀಡಿ,ಸ್ಟಾರ್‌ಕೇಡ್‌ನಲ್ಲಿ ಬಿಸ್ಚೋಫ್ ಮತ್ತು ಲ್ಯಾರಿ ಜಿಬಿಸ್ಕೊ ನಡುವೆ ಪಂದ್ಯದಲ್ಲಿ ಹಾರ್ಟ್ ವಿಶೇಷ ಅತಿಥಿ ತೀರ್ಪುಗಾರ ಎಂದು ಹೇಳಿದಾಗ,ಡಿಸೆಂಬರ್ 15,1997ರಲ್ಲಿ ಹಾರ್ಟ್ WCW ಮಂಡೆ ನಿಟ್ರೊ ದಲ್ಲಿ ಚೊಚ್ಚಲ ಪ್ರವೇಶ ಪಡೆದ. ಬ್ರೆಟ್ ಸ್ಟಾರ್‌ಕೇಡ್‌ನಲ್ಲಿ ಸ್ಟಿಂಗ್ ವಿರುದ್ಧ ಹಲ್ಕ್ ಹೋಗಾನ್ ಪಂದ್ಯದಲ್ಲಿ ಭಾಗಿಯಾಗಿದ್ದ.ಪಂದ್ಯದ ಮುಕ್ತಾಯದಲ್ಲಿ ಪೂರ್ವಸಿದ್ಧತೆಯಿಲ್ಲದ ತೀರ್ಪುಗಾರನಾಗಿ ಪ್ರವೇಶಿಸಿದ್ದ. ತೀರ್ಪುಗಾರ ನಿಕ್ ಪ್ಯಾಟ್ರಿಕ್ ಮೇಲೆ ವಾಗ್ದಾಳಿ ಮಾಡಿದ ಅವನು,ವೇಗದ ಎಣಿಕೆ ಮಾಡುತ್ತಿದ್ದಾನೆಂದು ಆರೋಪಿಸಿದ ಹಾಗೂ ಅದು "ಮತ್ತೊಮ್ಮೆ ಸಂಭವಿಸಲು" ಅವಕಾಶ ನೀಡುವುದಿಲ್ಲ ಎಂದು ಕೂಗಿದ(ಮ್ಯಾಂಟ್ರಿಯಲ್ ಸ್ಕ್ರೂಜಾಬ್ ಉಲ್ಲೇಖಿಸಿ). ಕಂಪೆನಿಯ ಮೇಲೆ ನಿಯಂತ್ರಣ ಹೊಂದಿದ್ದ ಬಿಸ್ಚೋಫ್ ಅವಧಿಯಲ್ಲಿ, ಮಾಂಟ್ರಿಯಲ್ ಸ್ಕ್ರೂಜಾಬ್‌ ಹಿನ್ನೆಲೆಯಲ್ಲಿ ಹಾರ್ಟ್ ಬಗ್ಗೆ ಸದ್ಭಾವನೆಯಿಂದ ಅವನು ಫೇಸ್(ಒಳ್ಳೆಯ ವರ್ತನೆಯ ಕುಸ್ತಿಪಟು)ನಲ್ಲಿ ಸ್ಪರ್ಧಿಸುವಲ್ಲಿ ಫಲ ನೀಡಿತು. ಅವನು 1998ರಲ್ಲಿ ಸೌಲಡ್ ಔಟ್‌ನಲ್ಲಿ ತನ್ನ ಪ್ರಥಮ WCW ಪಂದ್ಯದಲ್ಲಿ ರಿಕ್ ಫ್ಲೇರ್‌ನನ್ನು ಸೋಲಿಸಿದ ಮತ್ತು ಅನ್‌ಸೆನ್ಸರ್ಡ್‌ನಲ್ಲಿ ಕರ್ಟ್ ಹೆನ್ನಿಂಗ್‌ನನ್ನು ಸೋಲಿಸಿದ.
ಹೀಲ್‌(ಕೆಟ್ಟ ವರ್ತನೆ ಕುಸ್ತಿಪಟು)ಗೆ ಪರಿವರ್ತನೆ (1998–1999)
WCW ಅಧ್ಯಕ್ಷ ಎರಿಕ್ ಬಿಸ್ಚೋಫ್ TSNನ ಆಫ್ ದಿ ರೆಕಾರ್ಡ್‌ ನಲ್ಲಿ ಹಾರ್ಟ್‌ನನ್ನು ಸೃಜನಾತ್ಮಕವಾಗಿ ಬಳಸಿಕೊಳ್ಳುವುದು ಹೇಗೆಂಬ ಬಗ್ಗೆ ತಮಗೆ ಸಂಪೂರ್ಣ ಖಾತರಿಯಿಲ್ಲ ಎಂದು ಒಪ್ಪಿಕೊಂಡ.ಆದರೆ ಹಾರ್ಟ್ ಮತ್ತು ಹಲ್ಕ್ ಹೋಗಾನ್ ನಡುವೆ ಹಗೆತನಕ್ಕೆ ಭವಿಷ್ಯದ ಯೋಜನೆಗಳಿವೆ ಹಾಗೂ ಅದು ಅಪಾರ ಮೊತ್ತದ ಹಣವನ್ನು ತರುತ್ತದೆಂದು ಹೇಳಿದರು.(ಆದರೆ ಆ ಹಗೆತನ ಫಲಪ್ರದವಾಗಿಲ್ಲ-ಬದಲಿಗೆ ಅವನು WCW ಮಂಡೇ ನಿಟ್ರೋ ದಲ್ಲಿ ಕಿರುತೆರೆಯಲ್ಲಿ ಪ್ರಸಾರವಾದ ಪಂದ್ಯವಾಡಿದರು.ಅದು ನೋ-ಕಂಟೆಸ್ಟ್(ಯಾರೊಬ್ಬರೂ ಗೆಲುವು ಗಳಿಸದೇ)ನಲ್ಲಿ ಮುಕ್ತಾಯವಾಯಿತು. ಏಪ್ರಿಲ್ 1998ರಲ್ಲಿ ಹೋಗಾನ್ ಮತ್ತು "ಮ್ಯಾಕೊ ಮ್ಯಾನ್" ರಾಂಡಿ ಸಾವೇಜ್ ಒಳಗೊಂಡ ನಿಟ್ರೊ ಮುಖ್ಯ ಸ್ಪರ್ಧೆಯಲ್ಲಿ ಹಾರ್ಟ್ ಹೀಲ್‌(ಕೆಟ್ಟ ವರ್ತನೆ ಕುಸ್ತಿಪಟು)ಗೆ ಪರಿವರ್ತನೆಯಾದ ಮತ್ತು ಅನಧಿಕೃತವಾಗಿ nWoಗೆ ಸೇರಿದ. ಅವನು ಸ್ಲಾಂಬೋರಿ ಸಿಂಗಲ್ಸ್ ಪಂದ್ಯದಲ್ಲಿ ಸ್ಯಾವೇಜ್‌ನನ್ನು ಸೋಲಿಸಿದ,ಹೋಗಾನ್ ನೀಡಿದ ನೆರವಿಗೆ ಅಭಿನಂದನೆಗಳು, ನಂತರ ಪುನಃ ದಿ ಗ್ರೇಟ್ ಅಮೇರಿಕನ್ ಬ್ಯಾಶ್‌ನಲ್ಲಿ ಹೋಗಾನ್ ಜತೆ ಟ್ಯಾಗ್ ಟೀಮ್ ಪಂದ್ಯದಲ್ಲಿ ಸ್ಯಾವೇಜ್‌ನನ್ನು ಸೋಲಿಸಿದ. ಇದರಲ್ಲಿ ಸ್ಯಾವೇಜ್ ರಾಡ್ಡಿ ಪೈಪರ್‌ಗೆ ಸಹಭಾಗಿಯಾಗಿದ್ದ.
ಬ್ಯಾಷ್ ಎಟ್ ದಿ ಬೀಚ್‌ನಲ್ಲಿ ಅವನು WCW ಪ್ರಥಮ ಚಾಂಪಿಯನ್‌ಶಿಪ್‌ನಲ್ಲಿ ಸ್ಪರ್ಧಿಸಿ, ಬೂಕರ್‌ನ WCW ವರ್ಲ್ಡ್ ಟೆಲಿವಿಷನ್ ಚಾಂಪಿಯನ್‌ಷಿಪ್‌ಗಾಗಿ ಬೂಕರ್ Tಯನ್ನು ಎದುರಿಸಿದ. ಬೂಕರ್‌ನನ್ನು ಉಕ್ಕಿನ ಕುರ್ಚಿಯಿಂದ ಹೊಡೆದ ನಂತರ ಹಾರ್ಟ್‌ನನ್ನು ಅನರ್ಹಗೊಳಿಸಲಾಯಿತು. WCW ಎರಡನೇ ಅತ್ಯಂತ ಪ್ರತಿಷ್ಠಿತ ಪ್ರಶಸ್ತಿಯಾದ WCW ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್ ಗೆಲ್ಲಲು ಹಾರ್ಟ್ ಬುಕ್ಡ್(ಗೊತ್ತುಮಾಡು)ಆಗಿದ್ದ. ಹಾರ್ಟ್ ನಂತರ ಎರಡು ಬಾರಿ WCW ವಿಶ್ವಹೆವಿವೇಟ್ ಚಾಂಪಿಯನ್ ಆಗಿದ್ದ.,WWFನ ಉನ್ನತ ಸ್ಟಾರ್‌ಗಳಲ್ಲಿ ಒಬ್ಬನಾಗಿದ್ದು,WCW ಜತೆ ವರ್ಷಕ್ಕೆ $3 ದಶಲಕ್ಷ ಅಂದಾಜು ಒಪ್ಪಂದಕ್ಕೆ ಸಹಿಹಾಕಿದ್ದರೂ ಕೂಡ,ಹಾರ್ಟ್‌ನನ್ನು ಇನ್ನೊಂದು ವರ್ಷಕ್ಕೆ ಸ್ವರ್ಧಿಯಾಗಿಸುವಲ್ಲಿನ WCW ವೈಫಲ್ಯವನ್ನು ಕೆಲವರು ತಪ್ಪೆಂದು ಭಾವಿಸಿದರು.
ನಿಟ್ರೊ ದ ಜುಲೈ 20ರ ಆವೃತ್ತಿಯಲ್ಲಿ ಹಾರ್ಟ್ ಡೈಮಂಡ್ ಡಲ್ಲಾಸ್ ಪೇಜ್‌ನನ್ನು ಕಾಲಿವುಳಿದಿದ್ದ WCW ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್‌ನಲ್ಲಿ ಸೋಲಿಸಿದ. ಅದು WCWನಲ್ಲಿ ಅವನ ಪ್ರಥಮ ಚಾಂಪಿಯನ್‌ಶಿಪ್ ಆಗಿತ್ತು. ಹಾರ್ಟ್ ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್‌ನ್ನು ನಾಲ್ಕು ಬಾರಿ ಹೊಂದಿದ್ದ-ಇದು WCW ಇತಿಹಾಸದಲ್ಲಿ ಅತ್ಯಧಿಕ ಆಧಿಪತ್ಯ. nWoನ ಅಧಿಕೃತ ಸದಸ್ಯನಾಗಿರದಿದ್ದರೂ,ಬಣವು ಪಂದ್ಯದಲ್ಲಿ ಅವನಿಗೆ ಬೆಂಬಲಿಸಿತು.ದಿ ಜೈಂಟ್ ಅಖಾಡಕ್ಕೆ ಆಗಮಿಸಿ ಪೇಜ್‌ನಿಗೆ ಚೋಕ್‌ಸ್ಲಾಮ್ ಮಾಡಿದ. ಕೆಲವು ದಿನಗಳ ನಂತರ, ಹಾರ್ಟ್ ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್ಪನ್ನು ಸಹ WWF ಮಾಜಿ ಲೆಕ್ಸ್ ಲೂಗರ್‌ಗೆ ಕಳೆದುಕೊಂಡ. ಹಾರ್ಟ್ ಲೂಗರ್‌ನಿಂದ ಮರುರಾತ್ರಿಯೇ ಥಂಡರ್‌ನಲ್ಲಿ ಪ್ರಶಸ್ತಿಯನ್ನು ಮರಳಿಗಳಿಸಿದ. ಫಾಲ್ ಬ್ರಾಲ್‌ನಲ್ಲಿ ಹಾರ್ಟ್ ಮತ್ತು ಅನೇಕ ಮಂದಿ ಕುಸ್ತಿಪಟುಗಳು ಡೈಮಂಡ್ ಡಲ್ಲಾಸ್ ಪೇಜ್‌ಗೆ ವಾರ್‌ಗೇಮ್ಸ್ ಪಂದ್ಯದಲ್ಲಿ ಸೋತರು. ಹಾರ್ಟ್ 1998ರ ಋತುವಿನಲ್ಲಿ ಸ್ಟಿಂಗ್ ಜತೆ ತೀಕ್ಷ್ಣ ಹಗೆತನ ಸಾಧಿಸಿದ,ಅದು ಹಾಲೋವಿನ್ ಹವಾಕ್‌ನಲ್ಲಿ ಅಂತ್ಯಗೊಂಡಿತು.ಹಾರ್ಟ್ ವಿವಾದಾತ್ಮಕವಾಗಿ ಪ್ರಶಸ್ತಿಯನ್ನು ಉಳಿಸಿಕೊಂಡು(ಕೇಫೇಬ್)(ಭ್ರಮೆ ಹುಟ್ಟಿಸುವುದು)ಸ್ಟಿಂಗ್‌ನಿಗೆ ಗಾಯಗೊಳಿಸಿದ. ಅಕ್ಟೋಬರ್ 26 ನಿಟ್ರೋ ಆವೃತ್ತಿಯಲ್ಲಿ ಹಾರ್ಟ್ ಡೈಮಂಡ್ ಡಲ್ಲಾಸ್ ಪೇಜ್‌ಗೆ ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್ ಕಳೆದುಕೊಂಡ. ಇಬ್ಬರೂ ವರ್ಲ್ಡ್ ವಾರ್ 3ನಲ್ಲಿ ಪ್ರಶಸ್ತಿಗಾಗಿ ಮರುಪಂದ್ಯವಾಡಿ,ಅದರಲ್ಲಿ ಹಾರ್ಟ್ ಸೋಲಪ್ಪಿದ ನಿಟ್ರೋ ದ ನೋ ಡಿಸ್‌ಕ್ವ್ಯಾಲಿಫಿಕೇಶನ್ ಪಂದ್ಯದ ನವೆಂಬರ್ 30 ಆವೃತ್ತಿಯಲ್ಲಿ ಹಾರ್ಟ್ ಪೇಜ್‌ನಿಂದ nWo ಸದಸ್ಯ ದಿ ಜೈಂಟ್‌ನ ನೆರವಿನೊಂದಿಗೆ ಪ್ರಶಸ್ತಿಯನ್ನು ಮರುಸಂಪಾದಿಸಿದ.
ನಿಟ್ರೋದ ಫೆಬ್ರವರಿ 8ರ ಆವೃತ್ತಿಯಲ್ಲಿ ಹಾರ್ಟ್ ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್‌ನ್ನು ಕುಟುಂಬದ ಸ್ನೇಹಿತ ರಾಡ್ಡಿ ಪೈಪರ್‌ಗೆ ಸೋಲಪ್ಪಿದ. ಮಾರ್ಚ್ 29 1999ರಂದು ಟೊರಂಟೊ ಏರ್ ಕೆನಡಾ ಸೆಂಟರ್‌ನಲ್ಲಿ ನಡೆದ ನಿಟ್ರೊ ಆವೃತ್ತಿಯಲ್ಲಿ, ಹಾರ್ಟ್ ಬೀದಿ ಉಡುಪಿನಲ್ಲಿ ಕಾಣಿಸಿಕೊಂಡು, ಬಿಲ್ ಗೋಲ್ಡ್‌ಬರ್ಗ್‌ನನ್ನು ಕರೆದು,ಐದು ನಿಮಿಷಗಳಲ್ಲೇ ಅವನನ್ನು ಸೋಲಿಸುವುದಾಗಿ ಹೇಳಿದ ಹಾಗೂ ತನ್ನ ಜತೆ ಕಾಳಗಕ್ಕೆ ಇಳಿಯುವಂತೆ ಒತ್ತಡ ಹಾಕಿದ. ಹಾರ್ಟ್ ತನ್ನ ಟೊರಂಟೊ ಮ್ಯಾಪಲ್ ಲೀಫ್ಸ್ ಸ್ವೆಟರ್ ಅಡಿಯಲ್ಲಿ ಲೋಹದ ಬ್ರೆಸ್ಟ್‌ಪ್ಲೇಟ್ ಧರಿಸಿದ್ದ.ಇದು ಗೋಲ್ಡ್‌ಬರ್ಗ್‌ನನ್ನು ಸೋಲಿಸುವಲ್ಲಿ ಫಲಕಂಡಿತು. ಹಾರ್ಟ್ ನಂತರ ಸ್ವಯಂ ಪಿನ್‌ಫಾಲ್(ಗೆಲುವಿನ ಸ್ಥಿತಿ)ನ್ನು ಎಣಿಸಿದ.ಮೈಕ್‌ನಲ್ಲಿ ಪ್ರಕಟಿಸಿದ "ಹೇ WCW, ಬಿಸ್ಚೋಫ್, ನಾನು ತ್ಯಜಿಸುತ್ತೇನೆ!,ಮತ್ತು ಅಖಾಡದಿಂದ ಹೊರಬಂದ.ಹಾರ್ಟ್ ನಿಜವಾಗಲೂ ಕಂಪೆನಿಯನ್ನು ತ್ಯಜಿಸುತ್ತಿದ್ದಾನೆಯೇ ಎನ್ನುವ ಊಹಾಪೋಹಕ್ಕೆ ಇದು ದಾರಿಕಲ್ಪಿಸಿತು. ಈ ಘಟನೆಯ ನಂತರ ಹಾರ್ಟ್ WCW ಟೆಲಿವಿಷನ್‌ನಿಂದ ವಿರಾಮವನ್ನು ತೆಗೆದುಕೊಂಡ. ಮೇ 1999ರಂದು ಅವನು ಹಿಂತಿರುಗುವುದಕ್ಕೆ ಮುಂಚಿತವಾಗಿ ಅವನ ಸಹೋದರ ಓವನ್ ಹಾರ್ಟ್ WWF ಪೇ-ಪರ್-ವ್ಯೂ ಪಂದ್ಯದ ಸಂದರ್ಭದಲ್ಲಿ ಅಪಘಾತವೊಂದರಲ್ಲಿ ಮೃತಪಟ್ಟ. ಇದರ ಫಲವಾಗಿ,ಹಾರ್ಟ್ ಕಿರುತೆರೆಗೆ ಹಿಂತಿರುಗಲಿಲ್ಲ, ತನ್ನ ಕುಟುಂಬದ ಜತೆ ಬೆರೆಯಲು WCW ನಿಂದ ಇನ್ನೂ ನಾಲ್ಕು ತಿಂಗಳು ವಿರಾಮ ತೆಗೆದುಕೊಂಡ.
ವಿಶ್ವ ಹೆವಿವೇಟ್ ಚಾಂಪಿಯನ್,nWo ಮತ್ತು ನಿರ್ಗಮನ (1999–2000)
ಹಾರ್ಟ್ ನಿಟ್ರೊ ದ 1999ರ ಆವೃತ್ತಿಯಲ್ಲಿನ ಹಲ್ಕ್ ಹೋಗಾನ್ ಜತೆ ಸ್ಟಿಂಗ್ ಮತ್ತು ಲೆಕ್ಸ್ ಲೂಗರ್ ವಿರುದ್ಧ ಪಂದ್ಯದಲ್ಲಿ ಕುಸ್ತಿಗೆ ಹಿಂತಿರುಗಿದ. ನಿಟ್ರೊ ದ ಅಕ್ಟೋಬರ್ 4, 1999ರ ಆವೃತ್ತಿಯಲ್ಲಿ ಓವನ್ ಗೌರವಾರ್ಥ ಕ್ರಿಸ್ ಬೆನೈಟ್ ವಿರುದ್ಧ ಕುಸ್ತಿಯಾಡಿದ-ಈ ಪಂದ್ಯವು ಓವನ್ ಕೆಲವು ತಿಂಗಳ ಮುಂಚೆ ಮೃತಪಟ್ಟ ಕನ್ಸಾಸ್ ನಗರದ ಕೆಂಪರ್ ಅರೇನಾದಲ್ಲಿ ನಡೆಯಿತು. ಸುಮಾರು ಇದೇ ಸಮಯದಲ್ಲಿ,WWF ಪ್ರಮುಖ ಲೇಖಕ ವಿನ್ಸ್ ರುಸೊ ನಿರ್ಗಮಿಸಿ WCW ಸೇರಿದರು.ರೂಸೊ ಒಂದು ಕಥಾವಸ್ತುವಿಗೆ ಪ್ರೇರಣೆ ನೀಡಿದರು. ಅದರಲ್ಲಿ,ಹಾಲೋವೀನ್ ಹಾವೋಕ್‌ನಲ್ಲಿ ಸ್ಟಿಂಗ್,ಹೋಗಾನ್ ಮತ್ತು ಗೋಲ್ಡ್‌ಬರ್ಗ್ ನಡುವೆ ನಡೆದ ವಿಶ್ವ ಹೆವಿವೇಟ್ ಚಾಂಪಿಯನ್‌ಶಿಪ್ ಪಂದ್ಯಗಳ ಸರಣಿ ಕುರಿತು ವಿವಾದ ಒಳಗೊಂಡಿತ್ತು. ಅಂತಿಮವಾಗಿ ಪ್ರಶಸ್ತಿ ಖಾಲಿವುಳಿದಿರುವುದಾಗಿ ಘೋಷಿಸಲಾಯಿತು. ನಂತರ ನಿಟ್ರೊ ದ ಅನೇಕ ಸಂಚಿಕೆಗಳಿಂದ ಕೂಡಿದ ಪಂದ್ಯಾವಳಿ ನಡೆಯಿತು. ಹಾಲೋವಿನ್ ಹಾವೋಕ್ ರಾತ್ರಿಯ ನಂತರ ಗೋಲ್ಡ್‌ಬರ್ಗ್ ವಿರುದ್ಧ ಹಾರ್ಟ್‌ನ ಪ್ರಥಮ ಸುತ್ತಿನ ಪಂದ್ಯ ನಡೆಯಿತು.ಮುಂದಿನ ಸುತ್ತಿಗೆ ಸ್ಥಾನಕ್ಕಾಗಿ ಇದು ಟೂರ್ನ್‌ಮೆಂಟ್ ಪಂದ್ಯವಾಗಿತ್ತು ಹಾಗೂ ಗೋಲ್ಡ್‌ಬರ್ಗ್ ಹಿಂದಿನ ರಾತ್ರಿ ಗೆದ್ದಿದ್ದ ಯುನೈಟೆಡ್ ಸ್ಟೇಟ್ಸ್ ಚಾಂಪಿಯನ್‌ಶಿಪ್‌ಗಾಗಿ ಪಂದ್ಯವೂ ಇದಾಗಿತ್ತು. ಬಾಹ್ಯ ಹಸ್ತಕ್ಷೇಪಕ್ಕೆ ಅಭಿನಂದನೆಗಳು,ಹಾರ್ಟ್ ಗೋಲ್ಡ್‌ಬರ್ಗ್‌ನನ್ನು ಸೋಲಿಸುವಲ್ಲಿ ಯಶಸ್ವಿಯಾಗಿ,ಅವನ ಎರಡನೇ ಅಧಿಕೃತ WCWನ ಸೋಲನ್ನು ಹಸ್ತಾಂತರಿಸಿದ ಹಾಗೂ U.S. ಚಾಂಪಿಯನ್‌ಶಿಪ್‌ನ್ನು ನಾಲ್ಕನೇ ಬಾರಿಗೆ ಗೆದ್ದುಕೊಂಡ.
ನಿಟ್ರೋ ದ ನವೆಂಬರ್ 8 ಆವೃತ್ತಿಯ ಲ್ಯಾಡರ್ ಮ್ಯಾಚ್‌ನಲ್ಲಿ ಹಾರ್ಟ್ ಯುನೈಟೆಡ್ ಸ್ಟೇಟ್ಸ್ ಹೆವಿವೇಟ್ ಚಾಂಪಿಯನ್‌ಶಿಪ್‌ನ್ನು ಸ್ಕಾಟ್ ಹಾಲ್‍‌ಗೆ ಸೋತ.ಇದರಲ್ಲಿ ಸಿಡ್ ವಿಷಸ್ ಮತ್ತು ಗೋಲ್ಡ್‌ಬರ್ಗ್ ಕೂಡ ಒಳಗೊಂಡಿದ್ದರು. ಹಾರ್ಟ್ ಟೊರೊಂಟೊದ ಏರ್ ಕೆನಡಾ ಸೆಂಟರ್‌ನಲ್ಲಿ ನಡೆದ WCW ಮೇಹೆಮ್‌ ನಲ್ಲಿ ಪೆರಿ ಸಟುರನ್, ಬಿಲ್ಲಿ ಕಿಡ್‌ಮ್ಯಾನ್, ಸ್ಟಿಂಗ್ ಮತ್ತು ಕ್ರಿಸ್ ಬೆನಾಯಿಟ್ ಅವರನ್ನು ಸೋಲಿಸಿ WCW ವಿಶ್ವ ಹೆವಿವೇಟ್ ಚಾಂಪಿಯನ್‌ಶಿಪ್ ಪಂದ್ಯಾವಳಿಯನ್ನು ಗೆದ್ದುಕೊಂಡ.ಇದರಿಂದ ಅವನಿಗೆ WCWನ ಎರಡು ಆಧಿಪತ್ಯಗಳಲ್ಲಿ ಒಂದನ್ನು ಗಳಿಸಿದ ಮತ್ತು ಒಟ್ಟಾರೆಯಾಗಿ ಆರನೇ ವಿಶ್ವಪ್ರಶಸ್ತಿಯನ್ನು ಗಳಿಸಿದ.
ಡಿಸೆಂಬರ್ 7ರಂದು ಹಾರ್ಟ್ ಮತ್ತು ಗೋಲ್ಡ್‌ಬರ್ಗ್ WCW ವಿಶ್ವ ಟ್ಯಾಗ್ ಟೀಮ್ ಚಾಂಪಿಯನ್‌ಶಿಪ್‌ನ್ನು ಕ್ರಿಯೇಟಿವ್ ಕಂಟ್ರೋಲ್‌(ಹಾರ್ಟ್ ಅವಳಿ ಚಾಂಪಿಯನ್ ಎನಿಸಿದ)ನಿಂದ ಗೆದ್ದುಕೊಂಡ. ಆದರೆ ನಿಟ್ರೋದ ಡಿಸೆಂಬರ್ 13 ಆವೃತ್ತಿಯಲ್ಲಿ ದಿ ಔಟ್‌ಸೈಡರ್ಸ್‌ಗೆ ಪ್ರಶಸ್ತಿಗಳನ್ನು ಕಳೆದುಕೊಂಡರು. (0}ಸ್ಟಾರ್‌ಕೇಡ್‌ನಲ್ಲಿ ಹಾರ್ಟ್ ಗೋಲ್ಡ್‌ಬರ್ಗ್ ವಿರುದ್ಧ ತನ್ನ WCW ವಿಶ್ವ ಹೆವಿವೇಟ್ ಚಾಂಪಿಯನ್‌ಶಿಪ್ ಪ್ರಶಸ್ತಿಯನ್ನು ಉಳಿಸಿಕೊಂಡ. ಪಂದ್ಯದ ಸಂದರ್ಭದಲ್ಲಿ, ಹಾರ್ಟ್ ತಲೆಗೆ ಮ್ಯೂಲ್ ಕಿಕ್‌ನಿಂದ ಹೊಡೆದಿದ್ದರ ಫಲವಾಗಿ ಅವನು ತೀವ್ರ ಮೆದುಳಿನ ಗಾಯಕ್ಕೆ ಗುರಿಯಾದ. ದಿನದ ವೇಳೆಯಲ್ಲಿ ಮತ್ತು ಸ್ಟಾರ್‌ಕೇಡ್ ತಕ್ಷಣದ ದಿನಗಳಲ್ಲಿ ನಡೆದ ಪಂದ್ಯಗಳಲ್ಲಿ ತಾನು ಹೆಚ್ಚುವರಿ ಆಘಾತಕರ ಮೂರು ಮೆದುಳ ಗಾಯಗಳಿಗೆ ಗುರಿಯಾಗಿರಬಹುದು ಎಂದು ಹಾರ್ಟ್ ನಂತರ ಊಹಿಸಿದ.ಆದರೆ ತನ್ನ ಗಾಯಗಳ ತೀವ್ರತೆಯ ಬಗ್ಗೆ ಅವನಿಗೆ ಅರಿವಿರಲಿಲ್ಲ. ಇದರ ಭಾಗವಾಗಿ,ಹಾರ್ಟ್ ಫಿಗರ್-ಫೋರ್ ಲೆಗ್ ಲಾಕ್ ಮೂಲಕ ಗೋಲ್ಡ್‌ಬರ್ಗ್‌ ಮೇಲೆ ಹಿಡಿತ(ಪೋಸ್ಟ್) ಸಾದಿಸಿದ.ಗೋಲ್ಡ್‌ಬರ್ಗ್ ಹಾರ್ಟ್ ನಡೆಯನ್ನು ಸರಿಯಾಗಿ ಸ್ವೀಕರಿಸಲು ವಿಫಲನಾದಾಗ,ಹಾರ್ಟ್ ಗೋಲ್ಡ್‌ಬರ್ಗ್ ತಲೆಯನ್ನು ಕಾಂಕ್ರೀಟ್ ನೆಲಕ್ಕೆ ಬಡಿದ. ಈ ಗಾಯಗಳ ಒಟ್ಟಾರೆ ಪರಿಣಾಮವಾಗಿ ಹಾರ್ಟ್ ಮೆದುಳು ಗಾಯದ ನಂತರ ಲಕ್ಷಣಕ್ಕೆ ಗುರಿಯಾಗಿ ಅಂತಿಮವಾಗಿ ವೃತ್ತಿಪರ ಕುಸ್ತಿಯಿಂದ ನಿವೃತ್ತಿಯನ್ನು ಘೋಷಿಸಬೇಕಾಯಿತು. ಹಾರ್ಟ್ ಬರೆದ ಕೆಲಗರಿ ಸನ್ ಅಂಕಣವೊಂದರಲ್ಲಿ "ಗೋಲ್ಡ್‌ಬರ್ಗ್ ತನ್ನ ಜತೆ ಕಾರ್ಯನಿರ್ವಹಿಸಿದ ಪ್ರತಿಯೊಬ್ಬರಿಗೂ ಗಾಯಮಾಡುವ ಪ್ರವೃತ್ತಿ ಹೊಂದಿದ್ದನೆಂದು" ಹೇಳಿದ್ದಾನೆ. ತನ್ನ DVD ಸಾಕ್ಷ್ಯಚಿತ್ರದ ಭಾಗವಾಗಿ,ಹಾರ್ಟ್ "ಬಿಲ್ ಗೋಲ್ಡ್‌ಬರ್ಗ್‌ನಂತ ಒಳ್ಳೆಯ ಹೃದಯದ ವ್ಯಕ್ತಿ ತನಗೆ ಗಾಯವಾಗಲು ಕಾರಣ" ಎಂದು ವಿಷಾದ ವ್ಯಕ್ತಪಡಿಸಿದ್ದಾನೆ.